Ini Penerangan Pakar Mengapa Boba Tidak Mungkin Akan Mengeras Dalam Perut

Boleh dikatakan minuman teh boba merupakan antara kegemaran rakyat Malaysia dan kini kedai minuman teh boba tumbuh bak candawan.

Terbaharu, menjadi buah mulut netizen apabila video tindakan dua remaja perempuan tular di media sosial. Melalui video tersebut, dapat dilihat remaja tersebut membuang minuman teh boba mereka ke atas jalan untuk diminum oleh kucing.

Mak aku forward video ni kat WhatsApp gp. Sengaja je kan taknak kasi aku minum boba.🥺 pic.twitter.com/stykp2XeUd

Malah, tindakan mereka yang mempersoalkan keadaan boba yang mengeras sehingga tidak mampu dibersihkan oleh tukang cuci mengundang kecaman netizen. Pasti ada juga yang tertanya-tanya kenapa boba tersebut boleh mengeras sampai begitu sekali dan selamatkah untuk menikmati teh boba?

Berikutan itu, seorang pengguna Twitter @ChemEngMy telah berkongsi sedikit maklumat dan penjelasan berkaitan keadaan boba itu dari sudut Sains agar boleh difahami dengan lebih mendalam.

Selamat ke untuk kita consume boba? #FoodChemistry https://t.co/0UA4uL5tEB

— Chemical Engineer MY 🇲🇾 (@ChemEngMY) September 24, 2019

Melalui perkongsian tersebut, boba mengandungi starch (kanji) disebabkan itu ia boleh mengeras dan mengembang apabila bercampur dengan air panas kerana molekul air akan bercampur dengan starch granule.

Konsep dia sama je. Boba pearl tu is starch-based. Tinggi kandungan starch. Bila kita masak boba pearl dalam air panas, molekul-molekul air akan masuk ke dalam starch granule dalam boba pearl tu, mengakibatkan boba pearl jadi kembang and chewy. pic.twitter.com/plDwuh5cMT

Malah, boba tersebut boleh mengembang disebabkan hydrogen bonding yang hanya berlaku sesama starch molecule sahaja. Apabila adanya air dan haba, hydrogen bonding mula terbentuk antara starch molecule dan juga water molecule menyebabkan ia kembang.

Selesai habis masak, water molecule akan bergerak lebih perlahan dan ada yang meninggalkan molekul starch. Maksudnya, hydrogren bonding antara sesama molekul starch akan terbentuk semula, lalu menjadikan boba itu mengecil dan menjadi keras sedikit.

Once habis masak, water molecule akan bergerak lebih slowly dan ada yang meninggalkan the starch molecule. Makanya, hydrogren bonding antara sesama starch molecule akan terbentuk semula, menjadikan boba pearl tu mengecil and menjadi keras sedikit. pic.twitter.com/kqhVsngszT

Untuk pengetahuan anda, boba jarang disimpan dalam peti ais kerana akan menyebabkan molekul air keluar daripada boba lalu menyebabkan ia keras. Kebiasaanya boba akan disimpan dalam periuk pada suhu sederhana panas bagi memastikan boba tidak keras.

Malah, jika boba dipanaskan dengan suhu yang tinggi, boba akan hancur. Adakah anda sudah dapat gambaran kenapa boba dalam video tersebut mengeras?

Also, jarangkan korang nampak penjual bubble tea simpan boba pearl dalam peti ais? Suhu yang rendah akan menyebabkan lagi banyak water molecule keluar daripada boba pearl ni. Jadi keras nanti.

Also, jangan risau sangat ye. Condition jalan konkrit yang diterangi terik mentari memang jauh bezanya dengan perut kita.

Boba tersebut mengeras kerana terkena panas matahari yang menyebabkan molekul air daripada boba. Malah, melalui perkongsian tersebut, beliau mengatakan bahawa selamat untuk makan boba kerana perut manusia dapat mencerna starch dan gula.

Minuman boba menjadi tidak selamat kepada kesihatan apabila kita meminumnya dalam kuantiti yang banyak kerana kandungan gulanya yang sangat tinggi untuk setiap gelas. Jika anda sayang kesihatan, kurangkan minum air manis dan lebihkan minum air masak.

Pastinya perkongsian ini dapat memberikan maklumat dan memahami bagaimana boba terhasil. Adakah anda tahu bagaimana teh boba boleh terhasil? Klik pautan di bawah untuk ketahui lebih lanjut.

Asal Usul ‘Teh Boba’ Yang Menjadi Kegilaan Rakyat Malaysia

Resipi Boba ‘Fresh’ Viral Anda Boleh Cuba Di Rumah


Ini Penerangan Si Ayah Apabila Ditanya Anak Kecil Kenapa Selalu Disuruh Membaca

“Papa, Adik nak makan spageti.” Lalu saya pun bawalah sekeluarga ke kedai makan untuk makan malam. Sambil menunggu pesanan makanan, puteri pertama kami mencuit tangan saya dan bertanya:

“Papa, why is it Mama always asks me to read? Mama always says knowledge is important and Kakak and Adik must read to gain knowledge.”

“Alamak!” pekik saya dalam hati. Menggaru kepala yang tidak gatal. Di restoran pun Kakak tanya soalan cepumas macam ini, perut pun tengah lapar, payahnya nak memberi jawapan yang tepat.

Saya senyum dan berfikir apa nak jawab, tiba-tiba “Prang!” si Adik, puteri kedua kami terjatuhkan sudu ke lantai restoran. Cepat-cepat isteri saya nak ambilkan, saya cepat-cepat menahan dan minta Kakak ambilkan.

“Teng-yu, Kakak,” kata Adik apabila Kakak menghulurkan sudu kepadanya.

“Mama wash, boleh?” pinta Adik sambil menghulurkan sudu tadi kepada isteri saya, memang diajar kalau sudu jatuh, kena cuci sebelum guna.

Isteri saya bangun menuju ke arah sinki. Alhamdulillah, ketika itu jugalah Allah swt lahirkan ilham dalam benak kepala saya. Pernah terbaca atau terdengar orang bercerita.

Saya menoleh ke arah Kakak dan memulakan perbualan dengan satu soalan, “Kakak tahu sudu dibuat daripada apa?”

“Oh, no! I don’t know, besi kot,” sambung Kakak.

Sambil senyum kepadanya, saya memberi jawapan, “It can be both, steel or besi. But let say besi.. Senang Papa nak cerita.”

Si ayah menggunakan perkataan ‘besi’ supaya lebih mudah difahami secara general oleh si anak kecil.

“Ok, besi!” sahut Kakak, bersekali dengan Adik yang turut nak mendengar cerita.

“Apabila kita jatuhkan sudu yang diperbuat daripada besi, apa jadi?”

Kakak mengangguk sambil berkata, “Yes, the spoon falls down.”

“Betul, you got it right, Kakak and Adik. Sudu besi jatuh ke lantai apabila kita lepaskan,” sambung saya.

“Do you remember the aeroplanes?” soal saya lagi.

Kedua-duanya mengangguk bersungguh-sungguh. Sebelum ini setiap tahun sekurang-kurangnya 6 kali Kakak dan Adik naik kapal terbang ulang-alik Australia-Malaysia. Mana mungkin tak ingat.

“Do you know from what an aeroplane is made of? Ha… Kapal terbang dibuat daripada apa?” tanya saya. Saya memang mengamalkan cara sebegini.

Kalau bercakap ringkas, saya sebut ayat Bahasa Melayu dan ayat Bahasa Inggeris. Dua kali cakap benda sama tapi bahasa berlainan. Dwibahasa, dengan harapan anak-anak dapat kuasai kedua-dua bahasa. Setakat ini, alhamdulillah, hasilnya bagus.

“Betul, Kakak. Kapal terbang dibuat daripada besi. Kalau sudu dibuat daripada besi akan jatuh ke bawah, kenapa sebuah kapal terbang yang dibuat daripada besi boleh terbang dan tidak jatuh ke bawah?” soal saya.

“Hm… I don’t know, Papa. You should tell me why….” respon si Kakak. Dahinya berkerut, sama macam gaya saya apabila dahi berkerut. Memang anak saya betullah. Sama gaya.

“Besi adalah berat dan akan jatuh ke bawah. Macam sudu besi, kalau kita lepaskan sudu, sudu akan jatuh ke lantai. Tetapi kapal terbang yang dibuat daripada besi dapat terbang ke atas awan dan tidak jatuh.

Inilah sebab kenapa Mama kata, ilmu adalah penting. Knowledge is important. Kerana ada ilmulah, besi boleh terbang,” saya cuba menerangkan.

“Ooooo,” respon si Kakak dengan mengangguk berkali-kali, “Maksudnya, knowledge is important to make aeroplane fly and does not fall down like the spoon… Now I get it! People with knowledge are better people…”

Si Kakak terus ambil dua buku menu di meja, satu diberikan kepada saya dan satu diambilnya.

“OK, Papa. Now let’s read to gain more knowledge!” katanya.

Maka, bermulalah ‘kerja’ saya melayan si puteri ini membaca pula. Perkataan demi perkataan dalam buku menu di kedai makan ini. Baca menu makanan pula tu. Penat jadi ayah tau, kena layan anak membaca, satu per satu.

Dalam kehidupan kita, ilmu adalah penting. Ilmu mempunyai darjatnya tersendiri. Orang yang banyak harta boleh jatuh miskin jika tiada ilmu. Dan orang miskin yang ada ilmu takkan selamanya miskin. Ilmu.

“Bacalah (wahai Muhammad) dengan nama Tuhanmu yang menciptakan (sekalian makhluk).” (Ayat 1 Surah Al-‘Alaq 96)


Ini Pengedar Cendawan Dan Truffle Termuda Di New York, Beroperasi Hanya Menggunakan Van Putih Tanpa Tanda

Ian Purkayastha ialah seorang pengedar produk keperluan. Bukan saja Ian akan menghantar barang yang dipesan sampai ke depan rumah pelanggan menggunakan van putihnya tapi beliau juga membenarkan pelanggan melihat stok stok yang ada dalam van.

Sebagai pemilik Regalis Foods di Brooklyn, Ian menjual truffle, cendawan, caviar, daging waygu japan, makanan ternakan dan banyak lagi makanan eksotik seperti sperma ikan salmon. Tonton dokumentari menarik beliau di bawah.


Ini Penjelasan Dr. Amalina Tentang Keberkesanan ‘Essential Oil’ Untuk Turunkan Berat Badan

Produk kecantikan, alat kosmetik, dan pelbagai suplemen kurus di pasaran yang menjanjikan kesan ‘segera’ mendapat permintaan tinggi dalam kalangan pengguna. Jadi, tidak hairanlah sekiranya pengusaha-pengusaha kecantikan mahupun selebriti berlumba-lumba memperkenalkan produk untuk memenuhi permintaan ini.

Terbaharu, tular di media sosial satu produk iaitu ‘essential oil’ atau minyak pati yang dijual oleh selebriti terkenal dikatakan mampu menurunkan berat badan dan boleh memecahkan lemak terkumpul di bahagian badan seperti perut, pinggul, lengan serta mampu mengawal nafsu makan apabila minyak pati tersebut disapukan pada kulit.

I hope @DrAmalinaBakri can give a brief description regarding this product 🧐

Because I honestly think that Hanis Zalikha is not that kind of artist who like to misuse her popularity just to sell something that is harmful or not useful to us. Right?

Well, I hope so… https://t.co/0xxRHb4iNB

Namun ramai yang mengatakan bahawa cara sebegitu tidak ‘logik’ dan mempersoalkan tindakan selebriti yang menjual produk tersebut kepada orang ramai. Netizen juga cuba mendapatkan jawapan daripada Dr Nur Amalina iaitu doktor pakar pelatih surgikal kelahiran Malaysia yang bertugas di hospital United Kingdom.

Dr Amalina kemudian memberi jawapan terhadap persoalan mereka di Twitter miliknya. @DrAmalinaBakri menerangkan bahawa tiada bukti khusus yang menyatakan bahawa menyapu minyak tersebut secara luaran boleh mengawal nafsu makan dan menurunkan berat badan.

I’m not mentioning any products. This is a thread to discuss about essential oils and weight loss from scientific point of view.

— Dr. Amalina (@DrAmalinaBakri) September 10, 2019

Essential oils may have function in weight loss “management’ (indirect effect) but the evidence is weak and limited. Studies were done mostly in vitro or animals – not on human.

Menurut beliau, minyak tersebut mungkin boleh membantu turunkan berat badan tetapi tiada hasil kajian yang kuat untuk membuktikan keberkesanannya. Kebanyakan kajian yang dilakukan sebelum ini dijalankan terhadap haiwan dan tidak kepada manusia.

Beliau juga mengalu-alukan netizen berkongsi pendapat serta berbincang secara ilmiah di ruangan komen Twitter beliau. Di ruangan komen pula, netizen berterima kasih kepada Dr Amalina kerana memberi pencerahan berkaitan isu ini.

this might sound silly but for me kebanyakkan product like this they dont really work, but if they do, they’re actually caused by our own MINDSET ? it’s like your mind believe it’ll work so does your body. in the end, you believe the products actlly bagus😂🤭

EO do not cause weight loss. It cuts appetite. So, go figure out if that is the right way to weight loss. A lot of wrong information given to consumers by the sellers. Thank you for highlighting.

— Hayati Ismail (@hayaaty) September 10, 2019

— Ceyyah (@Yeyuyeeenot) September 10, 2019

Sebenarnya tidak salah jika anda ingin menggunakan produk-produk kurus yang dijual di pasaran tetapi anda haruslah melakukan kajian atau bertanyakan kepada pakar terlebih dahulu supaya anda tidak melakukan pembaziran ‘duit’ pada produk yang tidak dapat dibuktikan khasiatnya kepada diri.

Ini pula tips turunkan berat badan yang boleh anda ikut tanpa perlu keluarkan wang ringgit. Klik pautan dibawah.

9 Cara Ini Boleh Bantu Anda Berdiet Dengan Efektif

Lelaki Ini Kongsi Tips Diet Turunkan Berat Badan Sebanyak 31kg Dalam 67 Hari

Berat Badan Lelaki Ini Pernah Mencecah 120kg Dan Kini Bakal Sertai IRONMAN Triathlon


Ini Penjelasan Mengapa Barangan Sukan Di Al-Ikhsan Jauh Lebih Murah Daripada Butik Sebenar

Sesiapa yang pernah membeli barangan sukan di Al-Ikhsan pasti pernah terfikir mengapa al-Ikhsan boleh menjual barangan di butik mereka dengan harga murah? Kadangkala, ianya jauh lebih murah daripada butik sebenar jenama yang dibawa masuk di Al-Ikhsan.

Disebabkan itu, ada juga yang menuduh Al-Ikhsan sebenarnya menjual barangan ‘copy ori’ Gred 1 dan tidak original. Namun seorang pengguna Twitter, Fendy Zaidan menepis dakwaan berkenaan.

Dah bertahun tahun soalan ni. Dah banyak kali aku explain Al Ikhsan jual original, tapi barang low tier yang affordable. Dia tak bawa barang mcm kat boutique Nike or Adidas sbb itu lebih kepada tier 1. Barang Al-Ikhsan, OC, Sports Planet, lebih kepada tier 2 dan 3. https://t.co/3cfRnKJtzq

— oldmanfendy (@fendyzaidan) August 25, 2019

Menurut Fendy, sebab utama mengapa Al-Ikhsan dapat menjual barangan pada harga lebih murah adalah kerana barangan yang mereka bawa masuk adalah daripada ‘Tier 2’. Butik rasmi sesuatu jenama pula membawa masuk produk ‘Tier 1’. Jadi disebabkan itu, anda jarang jumpa produk ‘mahal’ di Al-Ikhsan.

Tier 2 tidak bermakna ianya tidak berkualiti. Cuma, modelnya mungkin anda tidak pernah lihat sebelum ini dan dijual pada harga jauh lebih mampu milik. Perbezaan antara produk di Tier 1 dan Tier 2 adalah lebih kepada pemilihan material dan teknologi untuk sesuatu model.

Aku terpaksa bagi contoh la. Kita amik contoh group kasut Nike Racer.

Tier 1: Nike Flyknit RacerTier 2: Nike Dualtone Racer

Flyknit Racer model dengan teknologi fully utilised. Dualtone pulak model shape sama, tapi material upper, sole dan teknologi lain. pic.twitter.com/t1phY7MCzJ

— oldmanfendy (@fendyzaidan) August 26, 2019

Barang tier 0 adalah lebih kepada barang limited quantity dan release. Macam kasut Yeezy, Jordan yang collab, collaboration yang release selalunya kena beratur, raffle, berebut. Tier 1 adalah yang selalu ada kat boutique, harga top range juga tapi kuantiti still banyak. Mass.

Fendy membuat perbandingan lagi, barangan edisi khas seperti Yeezy, Air Jordan edisi khas dan mana-mana koleksi kolaborasi pula terletak pada level ‘Tier 0’. Hanya butik terpilih sahaja yang akan membawa masuk model-model edisi khas ini. Disebabkan itu anda tidak akan nampak Yeezy dilancarkan di Al-Ikhsan.

Contoh kasut bola. Kasut bola ada gred. Gred di sini bukan maksud local / ori. Tapi gred dari segi kualiti dan material. Gred A selalunya kulit (kulit pun ada jenis), dan seterusnya yang material dari kulit murah dan sampailah ke plastic pvc.

Perbezaan utama produk daripada pelbagai level ini adalah dari segi penggunaan material serta teknologi untuk menghasilkan sesuatu produk. Sebagai contoh, kasut but bola. Jenis material yang digunakan adalah pelbagai; kulit sebenar sehinggalah PVC. Semuanya bergantung kepada bajet dan tujuan kegunaan anda untuk membeli sesuatu barangan sukan.

Satu lagi misconception adalah pada jersi bola. Dulu kawan ada persoal kenapa al ikhsan jual jersi replica. Replica di sini, bukan maksud fake sebenarnya. Replica adalah jersi yang dibuat utk fans, kualiti nya sangat beza dengan player issue. Jersi still ori tapi terminologi lain

Seperti biasa, Al-Ikhsan juga tidak terlepas daripada tuduhan menjual barangan fake. Fendy menerangkan bahawa perkataan ‘Replica’ tidak bermaksud ianya fake. Replica adalah jersi yang dibuat untuk peminat, jauh beza kualitinya dengan yang dipakai oleh pemain sebenar. Jika anda mahu jersi yang dipakai oleh pemain favourite anda, harganya mungkin berlipat kali ganda kerana penggunaan material serta teknologi yang berbeza.

So cerita Al ikhsan jual fake ni, aku rasa dah macam 10 tahun berlegar. Kalau la dia jual fake, Nike ngan Adidas dah tarik dah license dia as retailer. Sebaliknya Al Ikhsan maybe adalah buyer terbesar brand tersebut.

Fendy menutup thread ini dengan soalan mudah, jika Al-Ikhsan jual fake, mengapa Al-Ikhsan masih wujud sehingga sekarang? Sudah pasti jika mereka jual fake, jenama seperti adidas dan Nike sudah lama tarik balik lesen jualan mereka daripada Al-Ikhsan.

Anda boleh baca thread penuh beliau berkenaan Al-Ikhsan di sini. Semoga selepas ini anda akan lebih yakin untuk membeli barangan di Al-Ikhsan.

Anda suka Al-Ikhsan? Ini satu lagi butik yang turut berada di bawah kendalian Al-Ikhsan

Cawangan Terbesar Football Republic Dibuka Di Sunway Pyramid


5 Jam Pintar Dengan Ciri ‘Fall Detection’ Selain Apple Watch Yang Anda Boleh Dapatkan Ketika Ini

Apple Watch sering kali menjadi pilihan pengguna kerana mempunyai ciri penting seperti fall detection. Tetapi tahukah anda bahawa terdapat jam pintar Android turut sedia hadir dengan ciri berkenaan pada harga lebih berpatutan?

Sejak populariti jam pintar semakin meluas, sejumlah pengeluar ternama telah menawarkan jam pintar dengan ciri fall detection kerana sangat berguna di dalam kehidupan seharian. Kini kami kongsikan lima jam pintar dengan ciri fall detection yang boleh didapatkan di pasaran hari ini.

Amazfit Bip S merupakan pilihan terbaik buat anda yang mahukan jam pintar lengkap dengan ciri ini pada harga mampu milik. Selain mempunyai paparan skrin yang baik untuk navigasi, jam ini hadir dengan teknologi GPS terbina yang boleh menjejak lokasi larian dengan lebih tepat.

Malah, anda boleh sahaja memakai jam ini untuk aktiviti lasak termasuklah berenang atau meluncur air kerana mempunyai ciri kalis air yang mantap. Untuk kegunaan seharian, Bip S boleh menerima panggilan dan notifikasi aplikasi malahan mempunyai ketahanan bateri sehingga 40 hari lamanya.

Sekiranya anda mahukan Amazfit Bip S, kini boleh didapatkan di Shopee pada harga RM219 atau tawaran di Lazada berharga RM229.

Salah satu jenama ternama di pasaran yang sedia menawarkan sebuah jam pintar lengkap bergaya dalam masa yang sama hadir dengan ciri-ciri menarik adalah Samsung. Menerusi model Galaxy Watch4, anda boleh sahaja mengaktif ciri fall detection menerusi aplikasi dan menariknya menyokong pembantu maya.

Galaxy Watch4 juga hadir dengan sejumlah sensor pengesan yang canggih  bersama fungsi pengesan aktiviti, menjejak kualiti tidur, mengesan stress, ECG dan banyak lagi. Paling utama sekali, anda bakal menerima kemas kini perisian secara berkala yang kebiasaannya menawarkan ciri baharu atau untuk mengoptimasikan perisian di jam tersebut.

Kini anda boleh dapatkan jam serba canggih keluaran Samsung dengan tawaran harga RM598 menerusi Shopee dan di Lazada berharga RM489.

Beli Sekarang Samsung Galaxy Watch 4 Di Shopee

Beli Sekarang Samsung Galaxy Watch 4 Di Lazada

Seterusnya, Google Pixel Watch juga merupakan salah satu jam pintar yang elegan berserta dengan pelbagai ciri menarik padanya. Memandangkan jam pintar ini keluaran Google, anda sudah pasti boleh menikmati ekosistem Android dengan baik termasuklah pembayaran menerusi NFC dan juga menggunakan Google Assistant.

Paparan skrin juga sangat vibran serta cukup besar untuk menavigasi aplikasi atau menjawab panggilan menerusinya. Selain itu, sensor penjejak GPS yang terbina juga telah diuji dan mempamerkan ketepatan yang bagus sekaligus boleh dijadikan panduan untuk menjejak prestasi larian dan sebagainya.

Google Pixel Watch ini sedia ditawarkan dengan harga RM1,599 menerusi Shopee dan di Lazada dengan harga RM1,499.

Beli Sekarang Google Pixel Watch Di Shopee

Beli Sekarang Google Pixel Watch Di Lazada

Huawei Watch 3 Pro pula hadir sebagai sebuah jam pintar yang komprehensif untuk memudahkan urusan seharian anda. Dengan rekaan yang cukup moden, jam ini bakal memastikan anda akan sentiasa boleh berhubung dengan tersayang, mengakses sejumlah aplikasi serta menjejak kesihatan pada bila-bila masa.

Seperti jam pintar lain, Watch 3 Pro hadir dengan mod kecemasan yang bakal menghubungi kenalan rapat serta boleh membuat panggilan segera ke pihak berkuasa menerusi butang di tepinya. Ciri kalis air yang terdapat pada jam Watch 3 Pro bakal membenarkan anda untuk memakainya untuk pelbagai senario lasak.

Sekiranya anda berminat dengan Huawei Watch 3 Pro, kini boleh dapatkan pada harga RM1,699 di Shopee sementara menerusi Lazada dengan harga RM1,928.

Beli Sekarang Huawei Watch 3 Pro Di Shopee

Beli Sekarang Huawei Watch 3 Pro Di Lazada

Garmin merupakan salah satu  syarikat jam pintar yang menawarkan ciri fall detection pada sesetengah modelnya. Garmin Forerunner 945 merupakan sebuah jam pintar premium yang lengkap dengan ciri tersebut dan juga mempunyai sejumlah ciri penjejak kesihatan yang canggih.

Anda juga boleh menyimpan sebanyak 1,000 lagu menerusi jam tersebut dan kemudian boleh disambungkan dengan earbuds dengan mudah. Garmin turut menawarkan pembayaran secara sentuhan seperti Apple Pay. Jangka hayat penggunaan pula boleh mencecah dua minggu lamanya.

Garmin Forerunner 945 ini boleh didapatkan menerusi Shopee dengan harga RM1,799 sementara berharga sekitar RM1,899 di Lazada.

Beli Sekarang Garmin Forerunner 945 Di Shopee

Beli Sekarang Garmin Forerunner 945 Di Lazada

Berdasarkan senarai di atas, Samsung Galaxy Watch4 merupakan pilihan terbaik kerana mempunyai sejumlah ciri penting untuk kegunaan seharian dalam masa yang sama tampil bergaya. Anda juga bakal menerima sokongan kemas kini secara berterusan dan paling utama sekali harganya masih mampu milik.

Konklusinya, anda boleh sahaja pilih mana-mana sahaja model yang bersesuaian dengan bajet memandangkan kesemuanya mempunyai ciri fall detection seperti Apple Watch. Ciri ini sangat penting untuk dimiliki kerana sebagai langkah berjaga sewaktu kecemasan kelak.


Ini Penjelasan Mengapa Komando Sentiasa Guna Peluru Hidup Untuk Sesuatu Demo

Buat semua orang awam yang tak faham. Saya sudah malas mahu menjawab. Kali ini saya bagi ayat yang paling mudah untuk semua faham.

Kerana Tentera diajar untuk menembak tepat ke sasaran yang hendak dituju. Dan Komando adalah unit paling elit dalam ATM yang kehidupan seharian mereka (latihan) sebilang masa menggunakan peluru hidup. Boleh dikatakan setiap hari mereka ‘bermain’ dengan peluru hidup.

Kenapa? kerana mereka adalah barisan paling hadapan jika berlaku sesuatu ancaman. Bukan mereka hendak tunjuk gagah atau hebat di mata awam. Ini kerana mereka sentisa berhadapan dengan risiko menembak atau ditembak. Demo ini untuk membuktikan kepada anda semua bahawa tentera kita sentiasa bersiap sedia. Termasuk bersedia berhadapan situasi peluru hidup.

Kerana mereka adalah yang terlatih di antara yang terlatih. Mereka dilatih untuk tidak sesekali tersasar dari sasaran. Demo ini untuk menguji keyakinan penembak dan yang ditembak. Percaya pada peralatan, percaya pada ketepatan dan juga percaya pada Takdir Tuhan.

Takdir Allah yang maha ESA. Siapa anda untuk lawan. Kita semua manusia. Tidak terlepas daripada kesilapan. Tuan-tuan biasa potong bawang? Seumur hidup tuan mengendalikan pisau untuk potong bawang, tidak pernah ke sekali terhiris jari atau tersalah potong? Ini dinamakan kemalangan. Sesuatu yang tidak diduga.

Ada seorang pegawai Bomba. Arwah Abu Zarin atau nama panggilan Wira Penyelamat. Pakar haiwan berbisa. Terutama ular tedung Selar. Arwah sentiasa menjadi orang pertama yang berhadapan dengan haiwan berbisa itu.

Arwah meninggal dunia kerana dipatuk ular ketika sesi mandikan ular dan mengajar anak buahnya.

Dalam kes ini, nampak tak risiko yang di hadapi? Kenapa tuan-tuan tidak mahu soal? kenapa tidak pakai ular getah sahaja sebagai latihan atau demo?

Sebab pekerjaan mereka semenangnya mulia lagi berbahaya. Mereka tahu risiko mereka. Dan saya harap tuan-tuan faham dan jelas. Kenapa demo itu menggunakan peluru hidup.

Tugas mereka memang berbahaya dan berisiko. Mereka faham. Cukup-cukuplah bersoal itu ini. Doakan agar kedua Arwah, sentiasa dicucuri rahmat dari Allah dan di tempatkan di kalangan orang yang beriman.

Saya tak mintak tuan-tuan faham tugas mereka, cuma saya mintak tuan-tuan berhenti daripada menyalahkan sesiapa. Semuanya takdir.

Alfatihah kepada kedua Hero. Mereka Hero dalam bidang mereka.

Berikut merupakan artikel lain yang berkaitan dengan keperwiraan askar kita dalam menjaga keamanan negara:

Pengorbanan Tentera Mengawal Sempadan, Inilah Cabaran Perit Yang Kami Lalui

Hebatnya Angkatan Tentera Malaysia Yang Cuba Disembunyikan Oleh Hollywood Daripada Kita

Luar Biasa Keberanian Anggota Tentera Sukarela Ini, Menembak Mati 3 Komunis Dengan Hanya 5 Butir Peluru


Ini Penjelasan Saya Tentang Isu Makanan Halal Di Restoran Gosami, Seoul

Cuba letakkan Husnuzon itu lebih tinggi daripada syak dan sangka.

Kenapa aku perlu “berperang” di media sosial sedangkan sekarang ini bulan yang mulia?

Tak aku cuma tulis ini hanya untuk menjelaskan dan menerangkan kepada mereka-mereka yang salah faham atau termakan dengan status viral oleh saudari Bella Azemi mengenai kononnya sekumpulan pelajar Malaysia yang katanya berbuka puasa di kedai Gosami yang katanya kedai ini menghidangkan “hidangan babi” dengan gambar-gambarnya yang yang mampu menimbul fitnah kepada kami sendiri dengan penuh dgan bulatan merah di hidangan daging babi itu sendiri tanpa menunjukkan muka kami sendiri secara terang-terangan.

Baca: Ramai Cakap Restoran Di Seoul Ini Halal Hinggalah Aku Ke Sana Dan Lihat Sendiri

Ya sekumpulan itu aku serta kawan-kawan aku. Sejujurnya kami bukan berbuka puasa di sini tp di surau kecil di Ewha Woman university dengan berbekalkan roti dan air yang dibeli di kedai runcit berhampira. Hajatnya selepas solat maghrib kat situ pastu ingin mengisi makanan berat-berat di kedai Gosami.

Ya di sini aku sertakan gambar yang ditangkap oleh puan Bella itu sendiri tanpa meminta kebenaran kami sendiri dan menutup muka-muka kami tapi masih boleh dikesan dri belakang dan terus viralkan tanpa usul periksa.

Terima kasih atas simpati pihak puan. Tapi lain kali face to face la di situ. Mungkin kita boleh berbincang dengan lebih baik. At least kita boleh berkongsi pendapat. Insya Allah.

Lapaq nih 17 jam bertahan daripada makan dan minum. Tengok-tengok kena fitnah pulak. Tak pa bulan Ramadhan bulan pengampunan. Minta ampun kat Allah banyak-banyak kita semua Ameen.  Menu atas meja : ikan bakar, sotong masak merah, nasi putih, ikan bilis, paling penting kimchi. Kenapa tak snap gambar makanan yang kami order kak. InsyaAllah takdak babi. Yang pi snap gambar kawan Korea order babi tu wat apa depa bukan Muslim pun.

Yang menjadi terdetik hati ini menulis status ini kerana seumpama kami ini berbuka puasa dengaan hidangan babi dan satu perkataan pun tak datang kepada kami untuk bertanya, meminta pejelasan dan menasihati kami jikalau saudari Bella itu meragui perbuatan kami masa tu. Mungkin kita boleh berbincang. Sedangkan hidangan kami jauh dari daging ayam, lembu mahu pun babi.

Gambar kedua aku sertakan gambar selfie kami sendiri dengan makanan-makanan yang telah kami order. Tapi kalau perasan di bahagian yang ditangkap oleh saudari Bella serta rakan-rakannya belum tiba disini.

Almaklum la kalau dia tiba awai sikit mesti dia sempat menghalang kami dari makan hidangan disini kan. Ewah-ewah mufti la katakan (orang Kedah cakap dia ja taw semua orang tak taw pa). Haha.

Hari tu main menu kami hanyalah ikan bakar dan sotong masak merah sahaja. Boleh diperhati betul-betul di gambar.

Disini aku sertakan statement yang aku rasa dah banyak kali kami students oversea khusus di Korea copy paste.

Untuk pencerahan kepada semua yang salah faham terhaadap pelajar-pelajar Malaysia Korea ni:

Ketika mendapat makanan yang zahirnya adalah halal, sebenarnya kita tidak digalakkan untuk bertanya mengenai detailnya. Contohnya makan ikan bakar di sebuah restoran di Korea. Kita tak payah tanya mengenai cara membakarnya, bakar sekali dengan khinzir ke, dan sebagainya.

Sememangnya hukum ikan adalah halal, dan ikan dari segala bentuknya adalah halal. Keraguan mengenai cara memasak tidak menggugurkan hukum halalnya.

Sampai ada fakta yang sohih, seperti melihat dengan kepala sendiri, atau diberitahu oleh manusia yang kita memang percayai kejujurannya. Sesungguhnya ikan adalah halal merupakan dalil yang sohih.

Sedangkan keraguan cara memasak adalah zonni (sangka). Justeru sangka tidak boleh menggugurkan hukum halalnya. Adabnya, kita cukup bertanya ala kadar, apakah menu ini mengandungi daging yang haram atau tidak.

Kalau kita tak amalkan kaedah-kaedah ini, kita akan jatuh pada syak wasangka yang melampau, sehingga mengekang kehidupan seharian. Banyak benda akan menjadi keraguan kita.

Contohnya untuk roti pizza. Sebahagian roti pizza menggunakan shortening dan emulsifier. Kita pula tidak tahu restoran atau kedai itu memakai shortening dan emulsifier jenis apa. Belum lagi keju sebagai bahan toppingnya.

Setiap produk keju, hampir semua memakai emulsifier yang tidak kita ketahui asal usulnya.

Contoh lain pula adalah spaghetti. Bahan spaghetti walaupun diperbuat dari ikan, untuk menghasilkan spaghetti yang baik, maka emulsifier atau margerin atau shortening perlu digunakan. Belum lagi dengan masak spaghetti tu sekali atau tidak dengan daging atau aisin.

Makanan lain, tempura contohnya. Nak hasilkan tempura yang elok, perlu memakai emulsifier. Sehingga produk-produk tepung tenpura itu pun mempunyai bahan dari emulsifier.

Kes yang sama juga untuk odeng. Semua ini, kalau kita hendak tanya satu persatu, yang muncul hanyalah kesulitan, kesulitan dan seterusnya kesulitan.

Jadi kalau kita terlalu fokus dan ragu-ragu terhadap sesuatu, dan berlebihan pula bertanya mengenai detail makanan, maka kita akan menghadapi banyak kesulitan.

Apatah lagi kalau kita beritahu oranng lain, membuatkan orang lain pula jatuh dalam keraguan. Lain lah jika kita mempunyai bukti yang kukuh mengenai keharaman benda itu. Jika benar kita punya bukti kukuh, maka memberitahu orang lain adalah menjadi wajib.

Jadi sikap yang perlu kita pegang dalam hal ini adalah bersederhana untuk hal-hal detail dengan berdasarkan kaedah-kaedah di atas. Dengan mengikut kaedah-kaedah yang telah digariskan, anda akan mendapat keluasan terutama ketika berinteraksi dengan muslim-muslim yang lain. Apatah lagi bila berinteraksi dengan orang yang tidak mempunyai ilmu agama langsung.

Tetapi adalah amat dilarang untuk memakai teknik yakin melulu. Biasanya orang akan kata begini,

Itu sama sekali tidak benar. Berhati-hati adalah yang diketengahkan, tanya tetap menjadi keperluan. Cuma terlalu berhati-hati yang tidak digalakkan. Janganlah kita masuk kedai bukan ISLAM, kita order ramen, kemudian nampak daging, lepas tu kita kata,

“Ah, yakin je” Tanpa kita tanya itu daging apa.

Sebagaimana yang saya katakan, halal dan haram bukan perkara enteng yang boleh kita pandang dengan tutup sebelah mata sahaja. Baca di sini.

Kita bila travel cuba sedaya mungkin tengok kebesaran Allah dan ambil ibrah perjalanan kita sebanyak mungkin. Bukan hanya postkan gambar nak tunjuk kita megah mampu berjalan keliling dunia tapi pengisannya “kosong”.

Selamat beramal. Maaf salah silap. Jika tersalah boleh berhubung dengan saya di FB kita berbincang dengan cara lebih baik.


Ini Penjelasan Seorang Doktor Mengapa Vaksin Sangat Penting Kepada Kanak-Kanak

Saya dimaklumkan terdapat beberapa taska atau tadika yang menolak kanak-kanak yang tidak menerima vaksin sepenuhnya. Situasi ini menimbulkan kemarahan pada ibu bapa antivaksin sehingga ada antara mereka yang sanggup menipu dalam mendaftarkan anak-anak mereka.

Pertama sekali, saya ingin mengucapkan TAHNIAH pada pihak pengurusan taska atau tadika yang membuat peraturan sedemikian. Ini adalah tindakan bertanggungjawab yang bijak.

Vaksin berkesan dalam melindungi kanak-kanak dari pelbagai jenis penyakit berjangkit. Bukan itu sahaja, pemberian vaksin juga melindungi anak-anak lain yang tidak boleh menerima vaksin atau bayi yang masih kecil yang belum boleh menerima vaksin, melalui imuniti kelompok.

Antivaksin suka berhujah memomokkan imuniti kelompok. Kata mereka, golongan yang menolak vaksin ini sedikit sahaja, tak meruntuhkan imuniti kelompok pun. Apa yang mereka gagal faham adalah konsep ini boleh dikecilkan pada populasi kecil setempat, sebagai contoh, kanak-kanak di taska.

Secara purata, kanak-kanak di taska menghabiskan masa selama separuh hari, sekurang-kurangnya 5 hari seminggu di taska. Ini menjadikan kehidupan di taska satu rutin pada mereka.

Sekiranya pihak taska sewenang-wenangnya menerima kanak-kanak tidak divaksin, risiko penularan wabak akan meningkat. Bayangkan jika 100 orang berdaftar, 30 menolak vaksin. Disebabkan peratusan imuniti jatuh di bawah 70% (tidak kira lagi mereka yang gagal menjana imuniti selepas divaksin), risiko untuk wabak berlaku amat tinggi.

Sekiranya wabak berlaku, pihak taska terpaksa bertanggungjawab dan mereka perlu menutup taska berhari-hari. Malah, ibu bapa yang telah memvaksinkan anak mereka juga akan terganggu dengan penutupan ini. Oleh sebab itu, tindakan pihak taska atau tadika menolak golongan antivaksin ini adalah satu tindakan bertanggungjawab yang bijak.

Jika golongan antivaksin mahu menarik isu undang-undang, tampar lah pipi mereka dan sedarkan mereka. Mereka adalah klien dan pengurusan taska adalah peniaga. Adalah satu hak kepada peniaga untuk menolak berurusan dengan klien yang berpotensi menyusahkan mereka kelak.

1. Pihak pengurusan taska dan tadika berhak dan digalakkan menolak ibu bapa antivaksin. Ini bagi menjaga tanggungjawab mereka kepada kanak-kanak lain.

2. Ibu bapa antivaksin seharusnya tidak menyalahkan pihak taska. Jika mereka masih berdegil menolak vaksin, mereka perlu mencari alternatif lain sama ada taska kelolaan antivaksin juga atau pendidikan pra persekolahan di rumah.

3. Jangan menipu jika anda antivaksin. Anda bukan sahaja membahayakan nyawa anak anda, malah membahayakan kanak-kanak lain dan pihak pengurusan taska.

4. Pihak pengurusan taska perlu berhati-hati dengan penipu antivaksin. Dapatkan buku rekod vaksinasi mereka dan semak dengan teliti. Anda terdedah kepada bahaya wabak jika terperdaya dengan mereka ini.

P/S: Antivaksin tolak vaksin kerana kandungannya yang diragui walhal pihak agamawan telah mengharuskan penggunaannya (rujuk Bayan Linnas isu 59). Tetapi, mereka tidak rasa berdosa pula menipu rekod imunisasi anak-anak mereka.

Umpama menang berjudi, wang dibelanja untuk ke umrah. Mungkin sahabat-sahabat boleh namakan taska-taska yang diketahui ada peraturan menolak antivaksin sebegini? Bagi memudahkan ibu bapa yang membaca membuat pilihan selamat untuk anak-anak mereka.

#RealDeal. Nak dapatkan handphone power 8GB RAM + 128GB Storage? Jom tonton video ini.


Ini Perasaan Aku Bila Jadi Pembunuh Wallaby Sewaktu Travel Di Tasmania, Australia

Bila travel, selalunya kita hanya akan berkongsi saat-saat gembira di media sosial. Tak cukup dengan coretan status, ditambah pula dengan gambar-gambar indah yang sudah dihiasi dengan filter yang pelbagai.

Tapi kali ini aku mahu bercerita benda-benda ‘tak best’ yang berlaku semasa travel kerana hakikatnya detik-detik malang itulah yang aku akan ingat sampai bila-bila. Kalau ditanya, trip paling ‘tak best’ yang aku pernah lalui adalah Melbourne-Tasmania Jun 2016.

Highlight trip ini sudah semestinya Tasmania, sebuah kepulauan yang terletak 240 kilometer dari pantai Tenggara benua Australia, dipisahkan oleh Selat Bass. Penerbangan dari Melbourne ke Hobart, ibu kota Tasmania mengambil masa kira-kira satu jam.

Walaupun Australia ni terkenal dengan kanggaru, tapi bila kau di Tasmania haruslah kau mencari Tasmanian Devil. Tapi sepanjang 4 malam aku dekat sana, haram seekor Tasmanian Devil pun tak datang jumpa aku. Geram jugak rasanya.

Tips 1: Kalau korang merancang untuk ke Tasmania, adalah sangat dinasihatkan untuk menyewa kereta sebagai medium pengangkutan utama. Kereta sewa boleh ditempah lebih awal secara online di https://www.vroomvroomvroom.com.au.

Laman web ni membolehkan korang untuk bandingkan harga dan pilihan kereta sewa di Australia daripada syarikat-syarikat yang berbeza antaranya Aviz, Hertz, Thrifty dan sebagainya.

Kia Rio menjadi kereta pilihan kami untuk menerokai Tasmania melalui Great Eastern Drive. Bermula dari Lapangan Terbang Hobart, kami terus menuju ke Richmond, Orford, Triabunna, Swansea, serta berakhir di Coles Bay sebelum kembali semula ke Hobart. Pengembaraaan di sepanjang pantai timur Tasmania tersebut mengambil masa lebih kurang 3 hari 2 malam.

Ketika itu, musim sejuk sebenarnya baru sahaja bermula di Australia. Pemanduan di sepanjang jalan agak sepi ditemani oleh hiburan dari corong radio Hobart FM serta pemandangan yang menghijau kekuningan di sebelah kiri dan kanan.

Tempat bermalam pertama kami di Swansea tersangatlah sunyi dengan kehadiran hanya seorang lagi pengembara lain yang juga berwajah Asia. Mungkin tidak ramai mat dan minah saleh dari Eropah yang suka datang ke Australia ketika musim sejuk.

Bayangkan tidak berbaju atau hanya berbikini di tepi pantai pada suhu 3 darjah celcius, bukankah itu aktiviti yang sia-sia dan mengundang malapetaka?

Selesai check-in di Swansea Backpackers Lodge, kami keluar untuk ke kebun beri (berry farm) yang berdekatan. Dalam perjalanan, aku sudah terbayang memetik sebiji blackberry lalu memasukkannya ke dalam mulut, dan dengan hanya satu gigitan rasa masam manisnya mula terpercik ke seluruh ruang lidah. Tiba sahaja di sana, bukan mulut tetapi sebaliknya hati yang masam melihatkan tiada sebiji pun buah beri yang ditanam.

Astaghfirullahalazim, mana ada orang tanam buah beri musim sejuk tuan-tuan! Tak buat research lagi, padan muka sendiri, padan. Kah kah.

Kecewa dengan berry farm, kami membawa hati yang lara ke pesisir pantai Swansea. Harapan kali ini agar boleh lah berjumpa dengan gadis-gadis Tasmania untuk mengubat hati yang duka.

“G’day, mate” Pembuka bicara yang cliché sudah tersedia rapi di bibir andainya terserempak dengan mana-mana gadis Aussie.

Gadis yang dicari, tabligh pula yang ditemui. Benar tuan-tuan, jemaah tabligh di pekan Swansea. Sebagai seorang pelajar universiti, jemaah tabligh adalah suatu perkara yang sangat ‘ditakuti’ di kampus. Kau mengaku sahajalah, selepas maghrib tiba-tiba ada yang mengetuk pintu bilik.

Suasana bising di dalam bilik tiba-tiba bertukar menjadi lengang. Suara gelak tawa diperlahankan, volume PES 2013 di computer direndahkan. Punyalah takut geng-geng tabligh tahu kau kat dalam. Paling biadap adalah yang jenis buka pintu kemudian cakap nak keluar makan, membiarkan teman-teman sebilik menjadi ‘mangsa’. Kah kah.

Sebaliknya, bertemu jemaah tabligh di ceruk bumi Australia pula sangat mengujakan. Walaupun pertemuan tersebut hanya sebentar, sempat mereka berpesan:

“Wherever you go, please say LailahaillaAllah, SubhanaAllah and Alhamdulillah. Let the plants and trees hear it. They are all creatures of Allah.”

Kata mereka juga, Swansea tidak mempunyai komuniti Muslim langsung, namun ada 3 orang yang beragama Islam di Coles Bay, kawasan yang berjiran dengan Swansea. Moga Allah merahmati usaha dakwah mereka.

Hari ketiga di Tasmania, kami perlu bergerak pulang dari Coles Bay menuju ke Hobart. Perjalanan bermula di awal pagi kerana kami tidak mahu terlepas untuk berkunjung ke Salamanca Market salah satu tarikan utama di bandar Hobart yang hanya dibuka pada hari Sabtu daripada 8.30am – 3.30pm.

Diiringi dengan hari yang masih gelap dan dingin, aku memandu dengan berhati-hati membelah kawasan Taman Negara Fraycinet. Tiada sebatang lampu di kiri dan kanan melainkan hanya lampu kereta yang menerangi jalan di hadapan. Tanpa diduga, secara tiba-tiba seekor wallaby muncul dari sebelah kanan , melintasi kereta aku dalam jarak kurang dari 1 meter.

Aku tergamam. Semuanya berlaku dengan pantas. Di fikiran aku terus berlegar-legar seekor wallaby yang aku baru temui pada hari sebelumnya. Adakah yang aku baru langgar ini adik-beradik beliau? Sepupu mungkin? Boleh jadi juga boyfriend?

Ah sudah, rasa bersalah menyelubungi diri. Aku perlahankan kereta dan memandang cermin sisi, wallaby tadi tidak kelihatan. Hanya ada dua kemungkinan, sama ada wallaby itu kebal lalu selamat dan berjaya lari ke dalam hutan atau juga dia tersangkut di bumber hadapan kereta.

Tanpa berlengah aku berhentikan kereta di bahu jalan. Jika kemungkinan kedua adalah betul, tidak sanggup untuk aku melihatnya dengan mata sendiri. Member aku di kerusi penumpang terus keluar dan berjalan ke bahagian depan kereta. Telahan kami tepat, wallaby yang sudah tidak bernyawa tersebut ditarik keluar dan dibaringkan di bahu jalan.

Tips 2: Sebagai sebuah benua yang penuh dengan binatang yang pelik dan unik, kadar kemalangan melibatkan haiwan adalah agak tinggi di Australia, di mana statistik menunjukkan 9 daripada 10 kemalangan tersebut berpunca daripada kanggaru.

Manakala selebihnya adalah haiwan lain seperti wallaby, wombat dan anjing. Dalam menghadapi keadaan seperti ini, tindakan-tindakan yang boleh dibuat adalah:

(i) Berhentikan kereta di tepi jalan dengan selamat. Jika keadaan mengizinkan, pindahkan haiwan yang dilanggar luar dari kawasan jalan. Ini adalah untuk keselamatan pengguna-pengguna lain.

(ii)Hubungi pihak berkuasa atau Ranger terutamanya jika haiwan tersebut cedera dan masih ada harapan untuk hidup.

Tahukah Anda Tasmania Juga Adalah Tempat Melihat Aurora Australis? Ini 15 Tip Mengejar Cahaya Selatan Di Sana

Setelah semuanya selesai, aku meneruskan pemanduan dengan hati yang tabah, ditambah juga rasa trauma dan bersalah. Kali ini lebih berhati-hati untuk mengelakkan kejadian sama berlaku.

Ternyata bukan wallaby tadi sahaja yang tidak bernasib baik pada hari tersebut, kelihatan banyak lagi haiwan lain bergelimpangan di kiri dan kanan jalan sepanjang laluan kami pulang kami ke Hobart. Sedih.

Kepada mereka yang ingin membuat road trip di Australia,

‘Pandulah dengan cermat dan berhati-hati. Kalau ada budget lebih, belilah insuran kereta supaya poket anda tidak kering di kemudian hari. Malang tidak berbau, wallaby melintas tidak disangka’

Kepada seluruh keluarga wallaby di Australia, di hujung Syawal ini, aku mengambil kesempatan untuk memohon maaf zahir dan batin.

Kepada kanggaru, wombat, wallaroo dan semua keturunan-roo di Australia, pandanglah kiri dan kanan terlebih dahulu sebelum melintas.

Cerita pengalaman malang di Tasmania sebenarnya tidak berakhir di sini. Tapi aku tulis panjang-panjang ni korang baca ke? Kalau rajin nanti aku sambung lagi.

Baca lagi: Jelajah Pulau Tasmania Di Australia Selama 9 Hari, Ini Itinerari DIY Kami Untuk Rujukan


Ini Perbualan ‘Scammer’ Jadi Pegawai Bank Dan Polis Melalui Telefon

Sebelum ini satu artikel Vocket berkaitan scammers luar negara melalui aplikasi telefon telah dapat menyelamatkan seorang kawan kepada kawan saya daripada terus ditipu.

Saya tahu ia adalah scam apabila kawan mangsa kongsi perbualan dalam WhatsApp antara mangsa dan scammer. Modus operandi sama seperti mana yang telah dikongsikan dalam artikel ini.

Berikutan kejadian itu, penting untuk sebarkan kaedah scammer kepada masyarakat agar mereka jadi lebih berhati-hati dengan segala penipuan yang begitu meyakinkan mangsa ini.

Semalam salah seorang contributer di Vocket menghubungi saya untuk kongsi pengalaman dia hampir ditipu oleh scammer yang dipercayai kaedah terbaru penipu aka scammers.

Ikuti catatan dan perbualan Jagdish Singh dengan scammer ini:

Perbualan telefon dengan penipu tempatan. Mereka menggunakan taktik scamming yang baru. Menyamar sebagai kakitangan bank Hong Leong dan sebagai anggota polis, mereka akan memberi maklumat peribadi anda dan bukannya meminta maklumat anda seperti yang selalu digunakan oleh penipu lain.

Mereka boleh menyatakan nama penuh saya, nombor kad pengenalan dan alamat lengkap saya. Sila maklumkan kepada kawan-kawan anda dan keluarga anda terutamanya supaya mereka boleh berjaga-jaga sekiranya terima panggilan daripada ‘scammers’ ini kerana kenkadang cara mereka bercakap sangat meyakinkan.

Ringkasan: Terima panggilan dari 0321643939. Mereka berkata sejumlah besar transaksi telah dilakukan (RM18000) dalam sehari oleh itu mereka perlu menggantung akaun dan untuk itu mereka akan memindahkan panggilan ke jabatan polis untuk membuat laporan.

Modus operandi mereka adalah: Mereka akan tuduh mangsa membuat pengubahan wang haram dan terlibat dalam kegiatan dadah. Mereka akan menyuruh mangsa membayar wang kepada mereka kalau tak nak tindakan undang undang di ambil.

Other source (rujukan lain): http://whocallsme.com/Phone-Number.aspx/0321643939

Wah! Setelah mendengar perbualan telefon ini, ia menakutkan kerana seperti ia benar-benar real, tak fake. Jika seseorang itu tak sedar ia sedang ditipu pasti sudah terjebak dengan penipuan ini.

Ia menggunakan unsur urgency di mana mangsa perlu bertindak segera ikut arahan scammer untuk menyelesaikan masalah yang timbul. Scammer akan turut memindahkan panggilan kepada pihak polis ciptaannya.

Scammer memberi nama dan nombor ID kerjanya tanpa ragu-ragu. Scammer juga tahu alamat mangsa dan menyatakan kerisauan dengan kepelikan yang berlaku pada akaun bank mangsa.

Isu yang digunakan oleh scammer sekarang ialah nama anda digunakan oleh orang lain untuk buka akaun bank dan berlaku transaksi yang pelik dan bank mahu suspend akaun itu.

Actually hal yang hampir sama pernah berlaku kepada orang yang saya kenal di mana nama digunakan oleh orang lain untuk pembiayaan bank. Dapat tahu apabila terima surat ansuran tertunggak sedangkan tidak buat apa-apa pinjaman dengan bank tersebut. Jadi, pergi terus ke bank terdekat dan buat aduan tentangnya. Ambil masa juga untuk selesaikannya.

Berbalik kepada kaedah penipuan melalui panggilan telefon, jika anda terima panggilan seperti ini, matikan panggilan dan kemudian telefon sendiri nombor rasmi urusan bank untuk tanya sendiri akan isu yang dibangkitkan oleh panggilan sebelum itu.

Kaedah penipuan melalui telefon ini telah lama berlaku dan masih ramai orang terpedaya dengan cara ini kerana kemungkinan dirinya naif dan mudah percaya dengan penipu yang pandai berlakon.

Diharap anda berhati-hati dan kongsi info ini dengan ahli keluarga dan rakan-rakan agar mereka tidak terkena dengan scammer.

Terima kasih Jagdish Singh kerana kongsi info ini dengan pembaca Vocket.

Anda boleh menghantar artikel kepada kami di editorial [at] thevocket.com.


‘Ini Perempuan Kalau Dekat Thailand Mesti Sedap’ – Netizen Mahu Shopee Ambil Tindakan Atas Kenyataan Rider Ini

Sudah menjadi tanggungjawab bagi setiap individu dalam memastikan setiap individu berasa selamat serta bebas daripada gangguan seksual. Meskipun pelbagai langkah dan kempen dijalankan, isu ini masih lagi berlarutan sehingga kini.

Terbaharu, tular sebuah video perkongsian Twitter @dane327 yang memperlihatkan seorang lelaki tua yang didakwa dengan selambanya melabelkan seorang wanita dengan kata-kata yang tidak sopan.

Lebih parah, individu yang tertera dalam video tersebut turut mengaku mengatakan ayat tersebut sambil menghisap rokok di sebuah premis makan.

Siapa yg x bole bukak fb link tu ni bf dia yg post sekali dgn video td pic.twitter.com/y6tiTBz4Zp

Menurut pengongsi video berkenaan, individu yang dilabel oleh lelaki yang bertugas sebagai rider Shopee Food ini merupakan teman wanita beliau. Walaupun sudah dimaklumkan mengenai tindakan yang dilakukan, rider ini seolah tidak merasakan apa yang dilakukan itu salah serta mendakwa beliau tidak memarahi wanita tersebut.

Insiden yang berlaku telah membuatkan pihak perakam telah merakam wajah individu berkenaan serta motosikal yang disyaki dinaiki oleh lelaki tersebut.

Perkongsian yang dibuat menerusi Twitter dan Facebook ini telah meraih pelbagai respon di kalangan netizen yang jijik dengan tindakan yang dilakukan rider ini. Malah terdapat netizen yang mahukan Shopee mengambil tindakan keras terhadap lelaki ini.

yang kena ni kawan aku.@ShopeeMY please do something with your rider.boleh tu dia dengan yakin cakap balik tu.

tak rasa bersalah. https://t.co/46zCcBiJBb

— Zulfadhli Zin (@byzulfadhlizin) January 9, 2023

Umur macam ni pun hm entahlah https://t.co/DudkUaakXK

— azzahra (@syeerainoue) January 9, 2023

So kalau perempuan tu bkn tunang, bini org, bolehlah ckp mcm tu? https://t.co/PGqKGyTrMl

— jamjam 🇲🇾🇵🇸 #FreePalestine (@nijamjam99) January 9, 2023

Kenapa tak boleh report. Ermmm. Hope @ShopeeMY boleh ambil action. https://t.co/h4LlIyMNXn

Setakat perkongsian yang dibuat tengah hari tadi, video ini telah meraih lebih 300,000 tontonan dalam tempoh yang singkat. Diharap isu seperti ini tidak lagi berulang kerana bukan sahaja membuat para wanita berasa tidak selamat malah sekaligus menunjukkan akhlak dan adab segelintir individu yang tidak bertanggungjawab.

Kemas kini 11 Januari 2023: Terbaharu ShopeeFood memaklumkan telah mengambil tindakan tatatertib dengan menggantung dan meminta individu terbabit untuk melakukan latihan semula mandatori bagi mengelakkan kejadian sama berulang.

Menurut jurucakap ShopeeFood, perbuatan rakan penghantar makanan itu tidak boleh diterima dan bertentangan dengan polisi dan nilai syarikat.

Syarikat perkhidmatan penghantaran makanan dalam talian itu turut memaklumkan sedang berhubung dengan pengguna Facebook tersebut bersama pasangannnya.

Shopee dalam masa sama turut mengingatkan semua rakan penghantar tentang kod kelakuan dan akibat serius yang mungkin berlaku jika mereka gagal mematuhi piawaian perkhidmatan yang diharapkan.


Ini Perkara Penting Yang Perlu Anda Lakukan Sebelum Membeli iPhone Terpakai

Selepas pelancaran siri iPhone baharu, sebahagian pengguna lebih selesa membeli iPhone terpakai kerana lebih murah untuk didapatkan. Namun begitu, tidak semua iPhone terpakai berbaloi untuk dibeli lebih-lebih lagi apabila kita tidak mengetahui asal usulnya.

Hal ini kerana sebahagian penjual ada yang cuba menjual set telco atau pun dicuri tanpa memaklumkan pada anda. Perkara yang perlu dilakukan adalah menyemak IMEI iPhone yang mahu dibeli terlebih dahulu. Boleh ikuti tutorial di bawah untuk mengetahui langkah terperinci.

1. Pergi pada Settings di iPhone yang ingin dibeli.

3. Pada bahagian About, anda perlu skroll ke bawah dan menyalin nombor IMEI yang dipaparkan.

4. Selepas itu, lawati laman imeipro dengan klik di sini.

5. Tampalkan nombor IMEI yang disalin pada ruangan yang disediakan kemudian rapatkan kesemua nombor tersebut dan klik CHECK untuk semakan status IMEI iPhone tersebut.

6. Akhir sekali, status iPhone anda bakal dipaparkan sama ada IMEI iPhone yang ingin dibeli adalah bersih atau sebaliknya. Sekiranya bersih, ia bermaksud iPhone tersebut boleh digunakan dengan selamat kerana tiada disekat syarikat telekomunikasi dan juga bukan iPhone yang dicuri.

Terdapat beberapa masalah yang bakal dihadapi oleh anda sekiranya iPhone terpakai yang dibeli dalam status telco atau pun dicuri. Antara masalah set telco dimaksudkan adalah disekat akses daripada sebarang rangkaian selagi tidak melangsai tunggakan sebelum boleh digunakan seperti biasa.

Untuk iPhone berstatus curi, anda sudah pasti tidak boleh mendapatkan bantuan atau pun alat ganti daripada Apple dan pengedar rasmi kerana IMEI telah dimasukkan ke dalam senarai hitam. Jadi, anda hanya bergantung pada komponen OEM yang mana rata-ratanya tidak tahan lama dan merbahaya.

Oleh itu, pastikan anda menyemak status IMEI yang terdapat pada iPhone terpakai yang ingin dibeli. Hal ini dapat memastikan pengalaman penggunaan yang lebih baik sekiranya unit yang dibeli adalah original dan bebas dari senarai hitam. Kongsikan artikel ini agar lebih ramai cakna sebelum membuat sebarang pembelian iPhone terpakai.


Ini Perkara Wajib Yang Anda Perlu Lakukan Selepas Menerima Kad TNG NFC Baharu

Kad TNG NFC edisi terhad kini dilihat menerima sambutan yang cukup meriah oleh pengguna. Buat pemilik baharu kad tersebut, sebenarnya terdapat perkara wajib anda perlu lakukan selepas menerima kad baharu tersebut.

Perkara wajib yang ramai mungkin tidak ketahui sebaik menerima kad TNG NFC baharu adalah mendaftar dan memautkan kad tersebut di laman rasmi Touch ‘n Go. Oleh itu, mari kita pelajari dengan lebih terperinci cara mendaftarkan kad TNG NFC yang baru diterima menerusi laman TNG.

1. Lawati laman rasmi Touch ‘n GO dengan klik di sini.

3. Kemudian, isikan kesemua maklumat yang diminta pada ruangan yang disediakan. Pada ruangan serial number, kad TNG NFC baharu sedia memaparkan nombor siri tersebut pada bahagian belakangnya. Untuk kad lama, ia tertera pada resit tambah nilai yang dilabel sebagai Mfg No.

4. Pada halaman berikutnya, anda perlu mengisi semua butiran peribadi secara terperinci. Pastikan setiap maklumat milik anda telah diisi dengan tepat.

5. Selepas itu, anda perlu mencipta username dan kata laluan dan pilih soalan keselamatan. Untuk password, anda perlu sertakan sesuatu angka dan disarankan untuk turut memasukkan huruf besar agar lebih terjamin keselamatannya.

6. Sekiranya sudah berjaya dicipta, anda akan diminta untuk melog masuk menggunakan akaun yang didaftarkan sebentar tadi. Jadi, anda akan kembali halaman utama dan melog masuk menggunakan username dan kata laluan yang berjaya dicipta tadi.

Sebaik anda selesai melog masuk, kad tersebut akan tersenarai yang mana dikira anda sudah memautkan kad TNG dengan akaun itu. Antara kepentingan membuat pendaftaran ini adalah dapat memudahkan anda memohon refund sekiranya kad hilang, rosak atau dicaj lebih pada tol dan sebagainya.

Anda juga boleh menyemak dan mencetak kesemua transaksi yang pernah dibuat pada kad berkenaan. Paling utama sekali adalah kad TNG NFC ini bakal memaparkan anda sebagai pemilik mutlak sekaligus memudahkan sebarang urusan dan juga menjejak status kad pada masa kelak.

Sekiranya anda sudah mempunyai akaun berdaftar, hanya perlu log masuk untuk menambah kad baharu pada senarai untuk pautan pada akaun yang digunakan. Diharapkan dengan tutorial ini dapat memudahkan urusan berkaitan kad TNG NFC anda untuk kegunaan seharian.


Ini Perkara Yang Geng Hartanah Tidak Beritahu Ketika Beli Rumah Pada Usia Muda

Apakah yang mendorong anda untuk membeli rumah pada usia yang muda? Adakah disebabkan keperluan ataupun sebab terpengaruh dengan anak-anak muda yang berjaya beli rumah pada usia yang muda?

Pasti anda juga pernah mendengar bahawa sebuah rumah merupakan antara aset yang perlu dimiliki tidak kiralah cepat atau lambat kerana harga sebuah rumah makin lama makin naik. Malah, jika mampu membeli di usia yang muda pasti ramai yang beranggapan ia adalah satu kejayaan.

Anda hanya ketahui perkara yang indah tetapi realiti sebenar tidaklah begitu. Sebenarnya setelah anda membeli rumah, anda bukan hanya perlu membayar pinjaman rumah yang anda buat tetapi anda juga perlu membayar ‘penyelenggaraan’.

Terbaharu, seorang pengguna Twitter Iffat Salleh telah menyarankan agar anak muda tidak tertipu dan termakan dengan hasutan untuk membeli rumah pada usia muda. Dia menyatakan pendapat tersebut setelah dia memiliki dua buah rumah dan dia meminta agar anda mempertimbangkan beberapa perkara sebelum membeli rumah.

Kalau ada orang suruh beli rumah masa muda, jangan PERCAYA!

Ini perkara yang geng hartanah tak beritahu anda sebelum beli rumah, dan ia akan menyebabkan penyesalan sepanjang hidup.

— Iffatsalleh (@iffatsalleh) August 20, 2019

Menurutnya, setelah anda membeli rumah selain daripada anda perlu membayar hutang kepada bank, terdapat pelbagai bayaran lain yang memerlukan anda keluarkan duit komitmen bulanan. Antaranya adalah seperti bil air, bil eletrik, management fee, sinking fund, Indahwater, cukai pintu, cukai tanah, bil astro dan sebagainya.

Purata kadar anda kena sediakan untuk membayar komitmen bulanan pun bertambah. Malah, setelah anda membeli rumah pasti akan menyukarkan anda untuk berpindah.

Andai kata komuniti setempat di kawasan rumah anda tidaklah bertoleransi ataupun tidak kena dengan anda, pasti anda akan sukar untuk berpindah ke tempat lain. Selain itu, lokasi juga memainkan peranan yang penting dan kebanyakan orang beli rumah tidak semak lokasi betul-betul.

Kawasan nampak cantik, rupanya di sebelah setinggan atau bangunan cantik tetapi jauh daripada kemudahan awam. Jika salah beli, susah nak pindah dan ketika anda ingin beli, developer dan ejen hanya tunjuk sisi indah sahaja untuk jual kepada anda.

7. SUSAH NAK PINDAHBanyak orang beli rumah tak check lokasi betul2. Kawasan nampak cantik, rupanya di sebelah setinggan.

Bangunan lawa, tapi jauh dari prasarana & kemudahan sosial.

Salah beli, susah dah nak pindah. Masa jual, developer & ejen hanya tunjuk the bright side

Selain itu, kredibiliti pemaju adalah penting kerana jika berlaku kerosakan apabila anda membeli rumah baru anda boleh dapatkan waranti dan kerosakan dapat diperbetulkan. Bayangkan jika sebaliknya?

Malah, jika anda bekerja tidak tetap, tidak perlulah anda membeli rumah kerana anda tidak akan duduk di kawasan tersebut buat selamanya dan mungkin anda akan dihantar ke tempat lain. Ketika itu, pasti susah anda ingin jual rumah dan anda masih perlu membayar pinjaman bank.

10. KEROSAKANDeveloper pun pandai gebang. Even ada pengalaman 10 tahun pun, modus kerja masih sama, sub sub sub.

Bila sub sana sub sini, kos berkurang. Jadi akan ada rumah yang cepat retak dinding & siling.

Kalau masih baru, bleh waranti. Kalau dah lama,kena baiki sendiri

Adakah dengan menyewakan rumah atau buat ‘homestay’ itu mudah? Jawapannya tidak. Mungkin anda akan dapat untung mungkin juga tidak.

Jika lihat pada sisi memberi sewa kepada orang, yakinkah anda bahawa rumah tersebut akan dijaga dengan baik oleh penyewa? Semua faktor kena diambil kira.

Ada orang kata, lepas beli, sewa je la rumah. Tak pun buat homestay.

Ingat mudah ke buat sewa rumah?Ingat mudah ke buat homestay?

Berapa rasanya untung mereka dengan 1 rumah. Mungkin tiada.

Keuntungan akan dpt kalau ada 10 buat rumah. Ko mampu beli 10 rumah?

Akhir sekali, dia mengatakan bahawa tiada salahnya membeli rumah pada usia muda. Namun golongan muda perlu lebih peka tentang sisi keburukan yang tidak ramai ceritakan kepada umum dan bijak dalam menentukan keperluan atau kehendak.

Pastinya perkongsian daripada Iffat dapat membuka sedikit mata kita akan sisi lain membeli rumah di usia yang muda. Mana tidaknya, sebelum ini ramai berpusu-pusu untuk membeli rumah di usia yang muda tetapi tidak memikirkan implikasinya.

Baca lagi: Apa Sebenarnya Yang Berlaku Mengenai Isu Pemilikan Rumah Di Malaysia


Ini Perkhidmatan Yang Boleh Beroperasi Sepanjang Pelaksanaan ‘Total Lockdown’ 1-14 Jun 2021

Bermula 1 Jun hingga 14 Jun depan, hanya perkhidmatan ini dibenarkan untuk beroperasi berdasarkan Sidang Khas Majlis Keselamatan Negara Mengenai Pengurusan COVID-19 yang dipengerusikan Datuk Seri Ismail Sabri dan DG Noor Hisham.

Restoran, kedai makan, gerai makan, kenderaan bersaji (food truck), penjaja tepi jalan, penjaja beredar, medan selera, pusat penjaja, gerai makan tepi jalan atau kiosk untuk take away dan penghantaran ke rumah dibenarkan-Ismail Sabri

— Mohd Redzuan Abdul Manap (@redzuanNewsMPB) May 30, 2021

1. Semua aktiviti ekonomi dan sosial dihadkan untuk sementara waktu. Berikut merupakan beberapa ekonomi ‘essential’ yang disenaraikan:

– Perniagaan dan klinik haiwan/veterinar

2. Semua sektor perkilangan tidak dibenarkan. Hanya dibuka untuk beberapa kategori sahaja dan dihadkan kepada 60% yang bekerja.

3. Sektor pertanian, perikanan dan penternakan dibenarkan.

4. Kompleks membeli-belah ditutup kecuali kedai-kedai yang berkaitan seperti groceries. Pasaraya dan hypermarket dibenarkan kepada bahagian makanan dan keperluan asas sahaja. Kedai runcit, serbaneka, farmasi, dan penjagaan diri dibenarkan.

5. Restoran, gerai, penjaja di tepi jalan dibenarkan untuk bungkus dan penghantaran sahaja.

10. Pasar harian (6 pagi hingga 2 petang).

11. Tadika dan taska tidak dibenarkan kecuali frontliners, dan ibu bapa yang bekerja.

Aktiviti sukan dan rekreasi secara individu di kawasan terbuka tanpa bersentuhan fizikal terhad dibenar kepada joging dan senaman sahaja

Perlu patuhi penjarakan fizikal 2 – 3 meter dan dilakukan di kawasan kejiranan sahaja bermula 7.00 pagi sehingga 8.00 malam-Ismail Sabri

12. Jogging dan senaman secara persendirian dibenarkan.

13. Hanya 2 orang satu kereta boleh keluar rumah untuk membeli barang keperluan makanan dan ubat-ubatan.

2 orang termasuk pemandu dalam kenderaan persendirian bagi mendapatkan barang keperluan harian dan perubatan DIBENARKAN dalam radius 10 kilometer dari kediaman atau ke tempat yang paling hampir dengan kediaman-Ismail Sabri

15. Hotel dan penginapan dibenarkan beroperasi hanya bagi tujuan kuarantin.

16. Rentas negeri, daerah bagi pasangan jarak jauh tidak dibenarkan dalam tempoh ‘lockdown’ fasa pertama.

Bagi sektor perkilangan pula, semua sektor perkilangan adalah TIDAK DIBENARKAN Kecuali sektor (dihadkan 60% kapasiti pekerja):

1. Aeroangkasa
2. Makanan & Minuman
3. Pembungkusan Pencetakan
4. Penjagaan diri & cuci
5. Perubatan dan kesihatan

Untuk maklumat lanjut serta lebih mendalam boleh didapati di laman web rasmi Majlis Keselamatan Negara.

Ini beberapa artikel lain yang tular sepanjang minggu ini. Baca lagi pada pautan di bawah.

Ramalan DG Hisham Jadi Kenyataan, Kini Hangat Dibualkan Netizen

Dirakam Dron Pemantau Polis, Lelaki Ini Kantoi Cuba Rentas Daerah Dengan Basikal


5 Jambatan Kreatif Dan Unik Ini Memudahkan Perjalanan Hidup Binatang Liar

Tahun lepas kita dikejutkan dengan berita harimau dilanggar tanpa sengaja oleh pemandu kenderaan pelbagai guna (MPV) pada waktu malam di Lebuhraya Pantai Timur 2 (LPT2). Sebelum ini kucing, anjing, monyet, lembu dan kambing antara binatang yang biasa isi perut dan kepala terburai dan berdarah di jalan raya.

Baru-baru ini saya sendiri dua kali dapat melihat kawanan gajah liar di tepi jalan Lebuhraya Timur-Barat yang menghubungkan Gerik, Perak dengan Jeli, Kelantan pada waktu malam. Kali pertama, nampak badan gajah di luar pagar lebuhraya dan kali kedua, dapat bertentangan mata dengan gajah yang sedang menunggu trafik reda agar dapat menyeberangi jalan.

Di luar negara ada pihak yang berusaha membina jambatan yang akan dapat mengurangkan risiko ke atas binatang liar dan juga nyawa pemandu seperti 5 gambar di bawah ini. Ia boleh jadi inspirasi buat kita semua bahawa binatang juga ada perjalanan yang perlu dilalui dalam kehidupan dengan selamat.

Jambatan pertama seumpamanya dibina di selatan Sudbury, Ontario agar dapat mengurangkan kemalangan kerana sebelum ini sekitar 10,000 kemalangan melibatkan binatang seperti rusa dilaporkan setiap tahun.

Bagi menjayakan objektif, pagar sepanjang 6 kilometer dipasang agar binatang didorong ke arah jambatan tersebut. Lebih menarik, binatang sudah menggunakan jambatan itu walaupun pagar belum dipasang lagi.

Dari jauh ia kelihatan seperti jambatan biasa. Apabila menghampiri baru nampak ada laluan di atasnya buat binatang liar. Jambatan B38 Motorway Wildlife Overpass ini dibina di Birkenau di Jerman.

[email protected] ialah sebuah jambatan ekologi yang menghubungkan Bukit Timah Nature Reserve dan Central Catchment Nature Reserve. Terletak di Bukit Timah Expressway, Singapura ia dikatakan yang pertama seumpamanya di rantau Asia Tenggara.

Jambatan khas untuk ketam merah ini dibina di Christmas Island kerana berjuta-juta ketam merah akan migrasi dari hutan ke pantai untuk bertelur. Jadi, bagi memastikan perjalanan mereka selamat jambatan ini dibina dan sepanjang jalan raya diletakkan penghadang agar ketam merah tidak melintasi jalan. Selain jambatan ini, turut ada kira-kira 31 lorong di bawah jalan.

Jambatan sebegini direka untuk binatang-binatang kecil seperti tupai. Dinamakan Nutty Narrow Bridge, ia memegang rekod sebagai jambatan paling sempit di dunia dan juga jambatan untuk binatang melintas paling kecil di dunia. Ia dibina di Longview, Washington dengan kos USD1000 sepanjang 60 kaki.


Ini Perubahan Terbesar Yang Bakal Dibawakan Samsung Pada Galaxy Note 8

Samsung Galaxy S8 dan S8+ nampaknya sudahpun melangkah ke bulan ketiga selepas pelancaran. Dari segi skrin dan rekabentuknya yang tampak futurisitik memang tidak dinafikan, smartphone flagship daripada Samsung ini masih lagi menjadi juara berbanding smartphone lain sedia ada.

Usaha Samsung nampaknya tidak terhenti disitu sahaja dimana mereka bakal meneruskan trend pengeluaran siri Samsung Note dengan melancarkan Samsung Galaxy Note 8.

Pada kami, Samsung Galaxy S8 sudahpun cukup baik dan kami menjangkakan Samsung Galaxy Note 8 hanya yang ditambahkan saiz skrinnya sahaja. Dalam pada itu, dikhabarkan Samsung Galaxy Note 8 bakal diberikan kuasa prestasi yang lebih dengan penyertaan RAM sehingga 6 GB.

Salah satu perkara yang mencuri perhatian ramai baru-baru ini apabila terdapat gambar yang mengesahkan smartphone yang bakal dikeluarkan Samsung ini hadir dengan dual-camera. Berikut merupakan antara yang tersebar setakat ini.

And here comes your very first look at #Samsung's #GalaxyNote8 (based upon factory CAD) on behalf of @91mobiles… https://t.co/UXyMmapO1x pic.twitter.com/ZoPeTSy3fq

Penyertaan ISOCELL dual-camera ini menjanjikan pengguna imej yang jelas meskipun diambil pada jarak jauh dengan kebolehan optical zoom sehingga 3x. Sensor terbaru Samsung turut diperkemaskan membolehkan pengguna mendapatkan gambar yang terang dan sharp meskipun diambil ditempat cahaya yang malap.

Bakal diumumkan pada akhir Ogos 2017 ini, smartphone ini bakal menjadi saingan terdekat Apple iPhone terbaru yang bakal dilancarkan sebulan selepas pelancaran Samsung Galaxy Note 8.


Ini Petua Mudah Dan Efektif Cegah Cicak Masuk Dalam Rumah Dengan Guna 5 Bahan Di Dapur Anda

Semestinya anda inginkan rumah yang sentiasa bersih dan kemas, bukan? Bayangkan sudah penat mengemas tiba-tiba tahi cicak pula muncul, mesti anda berasa sakit hati, bukan?

Oleh itu, kami kongsikan cara mudah dan efektif untuk anda cegah kehadiran cicak dalam rumah anda dengan menggunakan bahan di dapur anda sahaja. Ayuh kita mulakan!

Petua ini kerap digunakan oleh nenek moyang terdahulu iaitu dengan letak atau susun kulit telur yang telah dibersihkan di kawasan atau tempat yang berpotensi menjadi laluan cicak. Anda haruslah menukar kulit telur setiap bulan.

Campurkan serbuk kopi bersama tembakau yang dicincang dan gaul rata bahan-bahan tersebut. Kemudian, ambil batang mancis atau pencungkil gigi dan sapukan sedikit gam. Lekatkan adunan kopi dan tembakau tadi pada bahagian yang telah dialiskan gam kemudian letak di dalam ruang yang menjadi rumah cicak seperti almari.

Sembur air sejuk pada cicak dan ia akan melumpuhkan pergerakan cicak. Apabila cicak sudah jatuh dan tidak bergerak, anda bolehlah pukul ia.

Campur sos tabaso bersama air dan masukkan ke dalam botol penyembur. Sembur belakang almari dan rak. Baunya yang tajam tidak digemari oleh serangga perosak di dalam rumah termasuk cicak dan tikus.

P/s: Jangan sembur di dinding, nanti kotor.

Letakkan bawang merah dan putih pada tingkap mampu mencegah cicak masuk dalam rumah. Selain digantung pada tingkap, boleh juga anda hasilkan pati bawang. Kisar bawang tersebut dan tapiskan. Sembur jusnya di kawasan laluan cicak.

Bahan-bahan yang digunakan mudah sahaja untuk didapatkan dan semoga perkongsian ini sedikit sebanyak dapat membantu anda menyelesaikan masalah cicak di rumah anda.

Sementara itu, kami kongsikan beberapa tip menarik yang mungkin bermanfaat untuk anda. Klik sahaja pada pautan di bawah ini.

Raih 9.6K ‘Retweet’, Ini 7 Tip Barang Basah Kekal Segar Dan Tahan Lebih Lama

6 Tip Masak Sendiri Tanpa Berpenat Di Dapur

Ini ‘Bahan Rahsia’ Hilangkan Kotoran Degil Pada Kasut


Ini Polisi Terbaru Bank Negara Malaysia Bagi Kriptowang

Menyebut tentang Bitcoin mungkin ramai yang sudah cukup kenal mengenai mata wang digital yang semakin popular sebagai platform pelaburan. Kebanjiran skim penipuan melibatkan Bitcoin serta beberapa kriptowang lain juga semakin menjadi trend di negara Malaysia.

Sehubungan dengan itu, Bank Negara Malaysia pada hari ini telah mengeluarkan sebuah polisi terbaru mengenai pengubahan wang haram serta kriptowang. Polisi yang diumumkan ini sebagai langkah untuk mencegah para pengguna daripada terlibat dengan skim melibatkan kriptowang dan sebagainya.

Berdasarkan laporan yang diumumkan, bank-bank di Malaysia sedang dalam proses untuk ‘menghalalkan’ penggunaan kriptowang di Malaysia. Proses-proses melibatkan ketelusan sebelum pelancaran sebuah polisi masih lagi diambil kira setakat ini.

Setakat BNM ini berpihak untuk memantau perkembangan kriptowang di negara ini sebelum mengesahkan transaksi melibatkan kriptowang dalam urusan seharian disahkan selamat. BNM juga bertegas untuk terus komited dalam menyampaikan maklumat tentang kriptowang buat orang ramai.

Dalam pada itu, para pengguna dinasihatkan untuk lebih berhati-hati apabila mula menceburkan diri dalam kriptowang kerana dikhuatiri jatuh ke lembah skim penipuan. Sebarang kerugian atau penipuan melibatkan kriptowang juga tidak akan ditanggung oleh Bank Negara Malaysia.

Bagaimana pula dengan anda? Adakah anda yakin dengan perkembangan kriptowang seperti bitcoin untuk dijadikan sebagai medium pelaburan dan transaksi?


Ini ‘Port’ Kedai Bunga Segar Murah Di Pasar Seni Yang Ramai Tidak Tahu

Bunga dan wanita cukup sinonim kerana kebanyakan wanita suka apabila mendapat bunga. Sebut sahaja bunga, pasti ada daripada anda yang merasakan harganya mahal tetapi jika sebaliknya?

Bagaimana jika kami katakan terdapat kedai menjual bunga dengan harga murah di sekitar Pasar Seni? Terbaharu, seorang pengguna Twitter @_kiselwitch telah berkongsi sebuah kedai yang menjual bunga dan menarik perhatian ramai orang.

Puas hati pergi Lee Wah Florist dekat Pasar Seni semalam and ini habuan dari kami. Kitorang decided untuk beli sejambak baby's breath rainbow berharga RM25 and divided by 4 sebab kami datang berempat. Baik gila owner suruh pekerja bahagikan and siap pack without any charge! pic.twitter.com/VHvhwwSIzP

Menurut perkongsian beliau, sejambak bunga baby breath hanya berharga RM25 sahaja dan beliau berkongsi dengan 3 orang rakannya maka bunga yang perlu dibayar hanyalah RM6 sahaja seorang. Murah bukan?

Senang sahaja ingin ke kedai ini iaitu Lee Wah Florist ini. Kedai ini berdekatan dengan Pasar Seni (Central Market) dimana anda perlu menyeberang jalan dan berjalan sedikit untuk tiba ke sana.

Nah member share video nak ke Lee Wah Florist tu. Kena lintas jalan sikit dari Pasar Seni (Central Market) and lepas lintas, jalan sikit je dah sampai dah kedai tu. Tak jauh pun awaknya :) pic.twitter.com/ygDEf4tO0n

Rata-rata netizen cukup teruja dengan perkongsian tersebut dan mengatakan harga di kedai tersebut memang murah. Malah, netizen turut berkongsi bunga-bunga yang telah dibeli di sana.

Me and my boy just got ours this afternoon :)) Only rm8 per bundle! Ingat nak beli baby breath but then again it was alrdy 1pm, choices pun tak banyak haha next time then 🥺✊💕 pic.twitter.com/gtsGcFjmNv

Baru pergi semalam memang cantik dan murah semuanyaaa 😍 pic.twitter.com/I404fNposl

Sis i pun pergi semalam rasa macam nak mati tak cukup nafas sebab caaaantikkk sangad semua ehehe. Tengok nii hehe sorryyy excited sangadddsss🤣 pic.twitter.com/BxnnJOxmGh

Selepas ini, pastinya lebih mudah anda untuk membeli bunga untuk orang yang tersayang. Sebenarnya, berdekatan Pasar Seni memang banyak kedai bunga yang murah-murah cuma anda perlu rajin survey.

Anda tidak tahu ingin lepak di mana bersama kawan atau kekasih? Apa kata klik pautan di bawah untuk ketahui lebih lanjut.

10 Senarai Tempat Berlatar Belakangkan Bangunan KLCC Yang Boleh Anda ‘Chill’

Lihat Kafe Di Cyberjaya Penuh Dengan Permainan Untuk Anda ‘Chill’ Bersama Rakan

5 Restoran Tawar Makanan Percuma Di Kuala Lumpur Dan Lembah Klang


Ini Promosi Dan Diskaun Hebat Yang Ada Di foopanda Sempena Tahun Baru Cina

Tahun Baru Cina kali ini, foodpanda Malaysia membawakan kegembiraan, kesejahteraan dan tuah ke rumah anda dengan pelbagai hidangan Tahun Baru Cina, promosi istimewa, diskaun dan pelbagai tawaran.

Bercakap tentang insiatif Tahun Baru Cina daripada foodpanda tahun ini, Sayantan Das, Pengarah Urusan foodpanda berkata, “Sama ada anda mencari hidangan yang sesuai untuk seisi keluarga atau ingin membeli beberapa barangan keperluan, foodpanda amat berbesar hati menghantar kegembiraan melalui barangan serta promosi perayaan Tahun Baru Cina yang eksklusif,” kata Sayantan.

Beberapa barangan eksklusif Tahun Baru Cina yang boleh didapati di pandamart termasuk pandamart CNY Crab Stick Crisp, pandamart CNY Nga Ku Crisp, kad poker pandamart, buah limau Wo Kan, pek Lokam, set segar Yee Sang, jus oren Sunquick dan banyak lagi. pandamart juga menawarkan barangan yang menarik sekiranya anda memerlukan beberapa pilihan pemberian hadiah.

A post shared by foodpanda Malaysia (@foodpandamy)

Terdapat juga pelbagai jenis Yee Sang yang boleh didapati daripada Sushi King dan Salad Atelier. Jika anda ingin mencuba sesuatu yang berbeza, dapatkan Pizza Sweet and Sour daripada Pizza Hut atau minuman Blossom daripada Starbucks. Selain itu, para pengguna juga boleh mendapatkan tawaran Tahun Baru Cina berikut daripada panda Pau-Pau untuk sambutan tahun yang penuh kemeriahan:

● Nikmati penjimatan hebat dan makan sepuas-puasnya dengan potongan sebanyak 35% (diskaun maksimum RM8) dengan nilai pesanan minimum RM23 apabila anda menggunakan kod promo EXTRAONG.

● Dapatkan tawaran hebat dengan ciri Pick-Up. Gunakan kod promo TAPAUEXTRA untuk mendapat potongan 30% (diskaun maksimum RM7) dengan nilai pesanan minimum RM20.

● Mencari barangan keperluan Tahun Baru Cina di saat akhir? Dapatkan potongan 35% (diskaun maksimum RM8) dengan nilai pesanan minimum RM22 apabila anda menggunakan kod promosi EXTRA35.

● Gunakan kod promosi SHOPEXTRA untuk mendapat potongan 30% (diskaun maksimum RM10) dengan nilai pesanan minimum RM35

● Lotus’s
Mencari hadiah yang bersesuaian sempena Tahun Baru Cina ini? Dapatkan hamper dan barangan runcit Tahun Baru Cina seperti Salted Egg Cookies, Orange Peel Cakes, Dragon tiger Grouper dan juga periuk nasi elektrik Pensonic hanya di Lotus.

● Watsons
Berikan kejutan kepada orang tersayang dengan set hadiah Tahun Baru Cina istimewa daripada Watsons. Bukan itu sahaja! Manjakan diri anda dengan pelbagai pilihan Dried Fruits Series dan juga biskut Love Bites.

● Guardian
Berikan hadiah set penjagaan diri kepada orang yang tersayang dengan set hadiah daripada Guardian yang terdiri daripada barangan seperti American Ginseng dan banyak lagi. Dapatkan hari ini sementara stok masih ada.

Untuk butiran lanjut mengenai promosi Tahun Baru Cina foodpanda, sila layari laman foodpanda atau terus ke aplikasi foodpanda di telefon pintar anda. Setiap promosi tertakluk kepada terma dan syarat.

Tiap kali musim perayaan, portal belian dalam talian antara yang sibuk membungkus pesanan pembeli. Baca pada pautan di bawah siapa sebenarnya Mr Hu yang hantar barangan anda.

Sering Menjadi Pengirim Barang, Nama Mr. Hu Kembali ‘Trending’ Di Twitter Sempena Tahun Baru Cina

7 Menu Makan Besar Dan Simboliknya Di Tahun Baru Cina

3 Bisnes Cara Cina Sama-sama Menang Dan Untung Yang Wajar Dicontohi


Ini Proses ‘Private Collector’ Malaysia Beli Model Bugatti Edisi Terhad Bernilai RM25 Juta

Ramai orang ingat pemilik kereta mewah hasil dari perniagaan online, trading Forex/kriptowang dan MLM yang sering ‘digembar-gemburkan’ di media sosial merupakan golongan ‘kayangan’ di Malaysia.

Sehinggalah baru-baru ini tular di media sosial gambar-gambar ‘unboxing’ kereta edisi terhad keluaran jenama kereta mewah Perancis, Bugatti milik orang Malaysia telah memberikan ‘kejutan’ kepada orang ramai.

A post shared by VOCKET Car Club (@vocketcarclub)

Ramai yang mempersoalkan bagaimana orang Malaysia ini mampu memiliki sebuah kereta mewah yang bernilai RM25 juta (harga semasa) ketika satu dunia terkesan dengan pandemik COVID-19.

Untuk makluman semua, beliau telah ‘dipilih’ oleh Bugatti untuk memiliki kereta mewah edisi terhad ini sejak tahun 2018 lagi. Ya betul apa anda baca, Bugatti ‘memilih’ siapa yang layak untuk memiliki kereta ini.

Kereta berprestasi tinggi ini dibina fokus pada spesifikasi tertinggi untuk dipandu di dalam litar. Nama Divo diambil sempena pelumba Perancis, Albert Divo yang memandu kereta Bugatti pada tahun 1920an dan memenangi perlumbaan ‘Targa Florio’ sebanyak dua kali.

Rekaan kereta ini diambil daripada model  Bugatti Type 57SC Atlantic dan kereta konsep Bugatti Vision Gran Turismo. Ia menggunakan 8.0-liter quad-turbocharged W16 yang menghasilkan output kuasa sebanyak 1,479hp yang membolehkan kereta ini memecut 0-100km/j dalam tempoh 2.4 saat dan mencapai kelajuan maksimum 380km/j.

Kereta ini hanya dibina terhad 40 unit sahaja dan ditawarkan kepada pemilik model Bugatti Chiron secara jemputan khas oleh pengedar Bugatti.

Kesemua unit Bugatti Divo telah habis dijual dalam masa sehari sebelum pelancaran perdana kepada umum pada 24 Ogos 2018 dan orang Malaysia ini merupakan salah seorang yang terpilih.

Sebelum lelaki ini dipilih untuk memiliki kereta Bugatti Divo, beliau telah pun memiliki sebuah model Bugatti Chiron terlebih dahulu pada 2018.

Sekitar tahun 2017, beliau telah terbang ke Lisbon, Portugal untuk test-drive kereta berkuasa 1,479hp ini dan beliau telah menjadi salah seorang daripada 250 pemilik terawal yang menerima Bugatti Chiron.

Menurut laman web rasmi Bugatti, produksi model Chiron masih berbaki kurang 100 unit lagi akan diteruskan sehinggalah ia habis ditempah oleh pelanggan mereka.

Menurut pemilik Bugatti Divo ini, mereka telah terbang ke Eropah pada September 2019 untuk lawatan beberapa tempat sempena acara-acara automotif yang berlangsung serentak ketika itu.

Setelah hampir sepuluh hari di sana, beliau telah berkongsi gambar spesifikasi kereta Bugatti Divo yang telah siap ‘spec’ (ubahsuai) tidak banyak jauh beza dari model yang digunakan semasa hari pelancaran.

Beliau telah memilih warna cat kereta jenis glossy dan mewarnakan bahagian air vent keretanya dengan warna bendera Perancis — biru, putih dan merah. Manakala kemasan ruangan kabin pula, beliau padankan warna kelabu dan biru (Racing Blue).

Ramai netizen menyatakan Bugatti Divo ini sudah berada di Malaysia, tetapi sebenarnya kereta tersebut berada di sebuah fasiliti ruang simpanan kereta mewah di Singapura.

Fasiliti ini lengkap dengan bilik pameran, ruang simpanan dan bengkel kereta. Hanya pemilik yang menyimpan kereta di sini sahaja yang boleh masuk ke ruang simpanan ini. Ekoran pandemik COVID-19, pemilik kereta ini tidak boleh ke Singapura untuk bersama-sama ‘unboxing’ kereta miliknya.

Ketika artikel ini ditulis, sumber kami menyatakan terdapat beberapa buah lagi Bugatti Divo akan masuk ke fasiliti ini. Difahamkan juga, kemungkinan besar kereta mewah edisi terhad ini akan dibawa masuk ke Malaysia setelah selesai beberapa urusan.

Jika anda musykil bagaimana lelaki dari Malaysia ini mampu memiliki kedua-dua buah kereta Bugatti berharga mencecah sekitar RM37 juta (harga semasa), ini kerana beliau memiliki beberapa perniagaan sektor penting dalam dan luar negara sejak tahun 1980an lagi.

Mungkin ada yang berpendapat beliau ‘membazir’ kerana membelanjakan RM25 juta untuk sebuah kereta yang tidak sesuai untuk persekitaran di Malaysia, tetapi sebenarnya harga ketika beliau beli pada tahun 2018 sekitar RM23.8 juta sahaja. Kini, nilai keretanya telah meningkat sebanyak RM1.2 juta.

Kereta ini dibeli bukanlah untuk merekrut ‘downline’, tetapi ia merupakan sebuah ‘pelaburan’ jangka masa panjang dikalangan private collector di dunia.

Bugatti menunjukkan kepada orang ramai bahawa anda mungkin ‘berkemampuan’ untuk membeli kereta mereka, tetapi anda belum cukup eksklusif untuk ‘terpilih’ memiliki kereta edisi terhad keluaran mereka.

“Class cannot be purchased, Money doesn’t mean class.”

Inilah sedikit sebanyak kisah proses perjalanan pembuatan kereta mewah edisi terhad Bugatti yang dimiliki oleh salah seorang private collector di Malaysia.

Baca lagi artikel-artikel berkaitan Bugatti yang pernah kami kongsikan sebelum ini melalui pautan di bawah.

Tonton Bugatti Chiron Memecah Rekod Kereta Terpantas Dunia Dengan Kelajuan 490.48 km/jam

Bugatti Hasilkan Model Khas Chiron Sport ‘110 ans Bugatti’ Sempena Ulang Tahun Ke-110

Bugatti Umumkan Model ‘Chiron Sport’ Dengan Kemampuan 1,479 Kuasa Kuda


Ini Punca Anak Muda Tidak Rasa Terhina Kerja Sebagai Pencuci

Tempoh hari saya berkunjung ke rumah Puan Meriza Anna dan Tuan Azrul Rahim bagi meraikan majlis rumah terbuka mereka. Selain itu, dapat juga menyerahkan buku Mat Cleaner UK yang ditempah.

Sebagai bekas cleaner, sudah tentu saya juga tertarik dengan bisnes Maideasy yang mereka usahakan. Selain memecahkan stigma negatif terhadap kerjaya sebagai tukang cuci, ini juga satu platform untuk golongan bumiputera mencari pendapatan untuk sara hidup.

Tukang cuci di sini memang semuanya rakyat Malaysia. Ada di kalangan mereka yang kurang berkelayakan akademik, ada yang sukar mendapat pekerjaan di tempat lain akibat masalah kesihatan dan lain-lain.

Waktu berbual dengan Puan Meriza, antara yang kami bincangkan ialah bagaimana mentaliti sebahagian orang Melayu yang inginkan kejayaan dengan cepat, kaya berjuta-juta jadi ukuran ‘berjaya’, dan kaya berjuta-juta itu jadi matlamat hidup.

Sedangkan ramai yang terlupa bahawa kejayaan itu bukan diukur dengan wang ringgit. Bahkan perjalanan mengubah nasib hidup dan melangkaui segala rintangan itulah yang sepatutnya jadi satu nikmat.

Saya juga berbincang dengan beliau untuk menulis tentang cleaner di Maideasy yang mempunyai latar belakang yang cukup unik untuk kita jadikan inspirasi dan iktibar.

Salah seorang dari tukang cuci itu mempunyai suami yang mengidap kencing manis hingga kakinya dipotong. Si isteri tercari-cari pekerjaan yang memungkinkan dia menjaga suaminya dan dalam masa yang sama menyara hidup sekeluarga. Lalu dia memohon untuk menjadi tukang cuci separuh masa

Ada juga yang mengidap penyakit gout, namun dalam kesakitan di bahagian kaki itu, masih gigih juga menjadi tukang cuci untuk mencari pendapatan seharian.

“Why don’t you interview them?” kata Puan Meriza sambil menunjuk ke arah 4 orang anak muda yang sedang makan semeja di satu sudut.

“They are our permanent cleaners. Maybe you can start with their stories.”

Perlahan-lahan saya bangun dari kerusi dan menuju ke meja tempat mereka makan.

“Assalamualaikum,” saya menegur sambil bersalaman dengan mereka semua.

“Saya ada tulis buku Mat Cleaner UK tu, yang saya bawa untuk Puan Meriza. Saya ingat nak tulis juga tentang cleaner kat Malaysia ni. Puan Meriza kata awak semua ni cleaner permanent eh?”

“Kenapa pilih kerja jadi cleaner?” saya cuba mencungkil.

Anak muda di kiri saya menjawab, “Sekarang nak cari kerja pun dah susah. Lagipun kami tak ada kelayakan. Saya ada UPSR je. ”

“Oh macam tu,” saya pula yang mengangguk.

“Korang takde rasa terhina ke kerja cleaner ni?”

Mereka ketawa kecil. Mungkin soalan saya agak provokatif sedikit, tapi sengaja saya tanyakan begitu sebab itulah pandangan serong yang selalu diterima oleh tukang cuci.

“Tak langsung. Kitorang happy je buat kerja ni. Tak ada lah stress mana. Lagipun kami memang suka kerja-kerja cleaner, bersihkan rumah orang, tolong orang pindah barang ni.”

“Jaga kebersihan semua ni pun memang sebahagian dari iman, kan? Kalau rumah kotor, pejabat kotor, siapa yang nak bersihkan? Cleaner juga.” kata anak muda yang duduk berhadapan dengan saya.

“Betul tu,” pantas saya menjawab. Kalau boleh kaitkan dengan tuntutan agama, itu sudah bagus.

“Saya dulu pun cleaner juga. Masa saya belajar, saya jadi part time cleaner waktu cuti musim panas. Itu yang saya tulis pengalaman saya dalam buku tu,” giliran saya pula bercerita.

“Saya sebenarnya kagum dengan awak semua. Biasanya budak-budak muda jarang yang nak berkuli dan kerja jadi cleaner. Selalunya nak kerja kilang, atau kerja di KFC, McD, Starbucks. Yalah, nanti balik raya bila orang tanya kerja apa, boleh jawab dengan bangga.”

“Tapi kamu ni bagus. Kamu tak rasa kerja cleaner ni sesuatu yang hina, malahan satu pekerjaan yang mulia. Dan kamu bila tak ada kelayakan akademik, kamu tak duduk diam buang masa bahkan cari kerja yang berfaedah kepada masyarakat. Jarang jumpa budak muda yang fikir positif macam kamu semua ni.”

“Masa saya buka kilang dulu, ramai budak muda yang datang kerja di kilang saya hanya fikir short term, mahu kaya cepat, tak mahu berkuli dan bina skill. Bulan pertama dapat gaji terus beli telefon pintar. Bulan kedua dah beli sport rim motor. Bulan ketiga dah tukar ekzos.”

“Kalau kita tengok pekerja Bangladesh, dulu mereka datang sini semua bermula jadi kuli. Tapi sekarang semua dah buka kedai sendiri. Tengok di Plaza Imbi, banyak kedai repair komputer sekarang milik orang Pakistan dan Bangladesh. Dulu semua tu kerja dengan tauke Cina, jadi kuli 2-3 tahun. Bila dah pandai, akhirnya mampu buka kedai.”

“Sebab itulah, saya memang suka nak tulis pasal kisah cleaner kat Malaysia ni. Saya tengok ramai yang boleh kita jadikan inspirasi.”

“Kita ubah mentaliti dan cara pandang rakyat Malaysia melalui kisah kamu semua ni. Biar orang tahu bukannya hina jadi cleaner. Dan biar orang tahu, tak salah berkuli 2-3 tahun untuk bina skill dan tambah nilai dalam diri kita.” saya menyudahkan sesi ceramah ringkas malam itu.

“Betul tu bang, tapi masalahnya jenis-jenis ni semua tak baca buku. Abang tulis buku pun diorang tak baca macam mana?”

Kami serentak ketawa beramai-ramai. Betul juga tu. Nak ubah mentaliti, tapi target market pula tak baca buku.

“Macam tu saya buat movie jelah, mungkin diorang tengok kot,” kata saya berseloroh.

“Haa, bagus tu bang. Nanti bolehlah panggil kami 4 orang jadi pelakon. Glamour kami nanti,” kata anak muda di sebelah kiri saya.

“Haha, boleh boleh. Korang semua jadi pelakon utama nanti. Baru best kan. Ini cerita cintan cintun karipap cintalah suamiku sotonglah. Baik buat cerita pasal cleaner. Lagi bermanfaat.”

Saya menyudahkan perbualan malam itu dengan satu harapan, agar kisah-kisah rakyat marhaen seperti ini dapat ditulis dan disebarkan kepada semua lapisan masyarakat.

Pertama, untuk dijadikan inspirasi tentang kehidupan dan survival. Kedua, supaya pihak yang berkemampuan boleh menghulurkan bantuan atau sokongan yang sewajarnya.

Semoga usaha ini menjadi kenyataan. Tak jadi buku pun tak mengapa, asal ada yang mendapat manfaat darinya.


Ini Punca Isteri PM Singapura Pakai Dompet RM46 Yang Anda Patut Tahu

Kebiasaannya isteri-isteri pemimpin negara akan tampil gah dengan pelbagai jenama mewah sewaktu menghadiri majlis rasmi suami. Maka, tiada perkara menarik melainkan rakyat akan melihat kemewahan yang dipamerkan saja.

Namun begitu, tidak semua isteri pemimpin negara bersikap seperti itu. Pada Ogos yang lalu, isteri Perdana Menteri Singapura, Ho Ching telah mencetuskan satu keluarbiasaan apabila dia tampil dengan dompet berharga US$11 (RM46).

Tindakan Ho Ching itu telah menjadi sebutan hangat di kalangan netizen dunia. Hangat kerana dia telah dikritik memilih aksesori yang tidak bersesuaian dengan pakaian dan majlis yang dihadirinya, iaitu lawatan rasmi ke Amerika Syarikat di South Lawn of the White House.

Ramai tidak tahu tujuan sebenar Ho Ching menggayakan dompet bercorak dinasour yang murah itu berbanding dompet dan beg tangan jenama mewah Hermes, Burberry, Prada, Kate Spade, Christian Louboutin dan Jimmy Choo yang berharga ribuan ringgit dan tampak eksklusif.

Ho Ching merupakan penaung Persatuan Autism Singapura, sebuah organisasi yang memulakan projek bisnes ahli autism di Singapura di mana barang yang dihasilkan oleh pelajar di Pathlight School akan dijual oleh peruncit dan perekanya akan menerima royalti bagi setiap barang yang dijual.

Sebagai tanda sokongan, Ho Ching telah menggayakan dompet yang direka oleh pelajar Pathlight School, See Toh Sheng Jie yang berusia 19 tahun. See Toh meminati corak dinosaur sejak kecil lagi dan itulah sebab dia memilih corak dinosaur untuk produknya.

Selepas netizen mengetahui punca di sebalik dompet dinosaur itu, terutama di kalangan rakyat Singapura, jualan dompet ‘Dino’ itu mula melonjak naik sehingga 200 dompet habis dijual dalam sehari. Sebelum itu, 4 bulan diperlukan untuk menjual 600 dompet tersebut.

Jika anda mahu memiliki dompet ‘Dino’ ini, kini anda perlu melakukan pre-order di online store Fakulti Seni (Singapura) dan tunggu sekurang-kurangnya 2 bulan untuk mendapatkannya.


Ini Punca Sebenar Ramai Orang Tangguh Niat Kahwin

Berkenalan sudah, berkawan sudah, bercinta pun sudah. Jadi bila nak kahwin? Gulp! Rata-rata memang menelan air liur apabila sebut tentang kahwin. Memang teringin nak kahwin tetapi menelan air liur dan lap peluh di dahi apabila mengenangkan belanja kahwin yang tinggi. Ini biasanya di alami oleh orang lelaki. Jika jumpa bakal pasangan yang memahami, sama-sama termenung nak solve hal ini.

Ramai orang ingat masalah belanja kahwin tinggi ini hanya berlaku pada orang Melayu sahaja. Sebenarnya ia turut berlaku pada kaum Cina, India dan lain-lain. Ini diakui oleh seorang pegawai bank yang menyatakan tiada beza soal kaum apabila mahu meminjam wang untuk kahwin. Bakal pengantin biasanya membuat pinjaman peribadi di antara RM10,000 hingga RM50,000.

Menurut perancang majlis perkahwinan, belanja kahwin bagi orang Malaysia adalah di antara RM50,000 hingga RM80,000 untuk majlis di rumah dan jumlahnya meningkat kepada RM300,000 hingga jutaan ringgit sekiranya majlis dilakukan di hotel 5 bintang. Ini adalah pecahan perbelanjaan kos perkahwinan:

Leticia Hsu, president dan co-founder Association of Wedding Professionals (AWP) menyatakan “To beat the ‘competition’, membuatkan bakal pengantin dan ibu bapa mereka mahu menyediakan sebuah majlis perkahwinan yang unik, istimewa dan mesti lebih baik dari majlis-majlis perkahwinan orang terdahulu agar kelihatan gah dan diperkatakan oleh orang ramai.

Gara-gara menjaga status dan air muka di depan sanak saudara dan rakan taulan, majlis kahwin dibuat secara grand (besar-besaran) bagi meraikan raja sehari walaupun hakikatnya raja sehari itu bakal jadi hamba hutang selama 5 – 20 tahun. Yang lebih tragik, hutang di bank belum habis dilangsaikan, perkahwinan pula menuju ke gerbang perceraian. Semuanya kerana masalah kewangan yang menjadi isu di antara pasangan. Rasa tertekan dengan hambatan hutang hingga nak bersama jadi masalah.

Ada juga pasangan yang mahu bersederhana dalam penyediaan majlis perkahwinan mereka tetapi atas faktor desakan keluarga terutama dari ibu bapa, membuatkan mereka menurut kemahuan tersebut meskipun terpaksa berhutang dengan pihak bank. Ada juga ibu bapa yang mahu bersederhana tetapi anak mereka pula mahu menunjuk-nunjuk pada sanak saudara dan rakan taulan.

Tetapi tak mustahil ada perkahwinan yang dijalankan dalam bajet yang berpatutan apabila pasangan dan ibu bapa capai kata sepakat mahu bersederhana. Ini biasanya berlaku pada pasangan yang masih belajar atau baru bekerja yang mahu mendirikan rumah tangga. Ibu bapa pula mahu anak mereka terlindung dari perbuatan maksiat dan gejala sosial. Lalu dikahwinkan dalam kesederhanaan dan menyempurnakan perkara yang wajib dalam perkahwinan. Maknanya, perbelanjaan kos perkahwinan itu boleh dibuat dalam keadaan bersederhana dan mampu sekiranya benar-benar mahu!

Apakah pilihan anda? Mahu gah sehari dan jadi hamba hutang berpuluh tahun? Atau bersederhana dan hidup selesa tanpa hutang majlis raja sehari?

Kongsikan artikel ini dengan family & friends anda dan LIKE Facebook The Vocket disini.


Ini Puncanya Bateri Telefon Pintar Anda Cepat Habis Dicuaca Bawah Paras Beku

Kenapa telefon pintar anda berhenti berfungsi dalam subzero? Kebanyakan bateri dalam gajet masa kini ialah lithium ion dan lithium polymer.

Lithium ion mempunya katod karbon dan liquid electrolyte. Lithium polymer mempunya katod polymer dan solid electrolyte. Jadi kenapa iPhone anda berhenti berfungsi dalam persekitaran subzero?

Kerana iPhone menggunakan lithium ion. Di suhu sejuk, liquid electrolyte akan membeku. Sebab tu anda lihat, telefon pintar anda tiba-tiba 0%. Sebab electrolyte tidak bergerak.

Kebanyakan midrange dan low end phone juga menggunakan bateri lithium-ion. Jadi mereka mengalami kesan yang sama.

Tapi ini bukan menunjukkan telefon pintar telah rosak. Cuma tiada cas mengalir dalam suhu tersebut. Balik ke suhu bilik, telefon pintar anda akan berfungsi macam biasa.

Dan sila ambil perhatian. Jangan cas telefon pintar dalam keadaan electrolyte bateri tak boleh bergerak. Kemasukan electrolyte berlebihan dalam liquid electrolyte yang beku boleh menyebabkan bateri kembung dan retak.

Jadi kenapa kalau retak? Liquid lepas cair boleh bersatu balik kan?

Jawapannya inflammed liquid. Akan ada liquid yang hangus, dan menyebabkan masalah konsistensi. Pernah pakai telefon pintar yang bateri dia suka lompat daripada 80% ke 20%, lepastu tiba-tiba naik 60%? Itulah keadaannya.

Lithium-ion polymer (LiPo) yang biasa digunakan dalam gajet adalah berlainan dengan real ‘lithium-polymer’. LiPo adalah hampir menyerupai lithium ion, cuma separator dan solid electrolyte. Selain daripada itu, semua bahagian LiPo menyamai lithium ion.

Lithium-polymer adalah terbaik digunakan dalam suhu sejuk. Jadi mengapa guna lithium-ion polymer?

Kerana real lithium-polymer mempunyai masalah konsistensi untuk berfungsi pada suhu bilik. Tapi kelebihan yang nyata LiPo adalah ketahanan suhu berbanding lithium-ion kerana solid electrolyte.

Selain itu, enclosure gadget anda, bentuk, dan ventilation gajet anda juga memainkan peranan. Tapi gajet-gajet terkini, lebih-lebih lagi telefon pintar yang ada quickcharge 2.0 ke atas, mempunyai bateri LiPo.

Lithium-ion ada kelebihan dari segi ketahanan bateri dan low discharge. Dan liquid electrolyte boleh muat lebih cas.

LiPo perlu solid electrolyte, maka kuantiti cas kurang. Tapi lebih tahan kepada suhu rendah. Tetap akan freeze electrolyte dalam -20c. Dan boleh dibuat dengan saiz yang lebih kecil. Tapi kos pembuatan mahal sikit.

Kalau anda traveller tegar ke negara subzero, check bateri gajet anda. Pakai casing penebat haba seperti latex dan silikon untuk pencegahan tambahan. Dual-layer casing adalah lebih baik kerana dapat memerangkap lapisan udara antara lapisan tersebut.


5 Jenama Telefon Pintar Dengan Perubahan Terbesar Sepanjang Sedekad Ini

Sedar tidak sedar, berbaki beberapa jam sahaja lagi sebelum tahun 2019 melabuhkan tirai sekaligus menutup sedekad yang penuh bermakna bagi industri telefon pintar.

Bermula dengan rangkaian internet 4G yang semakin meningkat naik serta jenama HTC dan BlackBerry menjadi pilihan, nampaknya kedua-dua teknologi ini telah disalin dengan rangkaian internet yang lebih pantas serta jenama yang lebih berinovasi.

Begitu juga dengan jenama telefon-telefon pintar yang popular dimana inovasi baru telah ditampilkan setiap tahun menghasilkan perubahan yang besar selepas hampir sedekad.

Pada kali ini, kami akan kongsikan kepada rangkuman lima jenama telefon pintar yang berjaya tampil dengan perubahan terbesar sepanjang lima tahun terakhir ini.

Pada tahun 2010, Apple berjaya melancarkan Apple iPhone 4. Model ini diperkenalkan serta menjadi fenomena selepas orang ramai mula membuka mata terhadap jenama ini selepas tiga model sebelumnya. Model ini seringkali diingati ramai sehingga kini melalui rekaannya yang berbentuk kotak.

Selang sedekad, Apple berjaya menjadi antara jenama teknologi dengan keuntungan tertinggi hasil legasi yang ditinggalkan oleh Steve Jobs. Model terbaharu jenama ini pula tampil dengan tiga kamera berkualiti tinggi berbanding model iPhone 4 yang cuma disertakan dengan kamera 5-megapixel.

Kehadiran sistem operasi Android semestinya menjadi perubahan terbesar atau talian hayat terbesar buat jenama-jenama telefon pintar bukan Apple. Kehadiran sistem operasi ini membolehkan jenama-jenama telefon pintar hadir dengan model telefon pintar yang dimahukan ramai melalui spesifikasi yang canggih.

Antara jenama yang terkesan dengan kehadiran Android sudah semestinya Samsung. Memulakan 2010 dengan memperkenalkan model Samsung Galaxy S, siapa sangka jenama ini berjaya meletakkan S-series ini sebagai siri flagship sehingga kini dengan pengenalan model Samsung Galaxy S10 dan S10+.

Selain itu, pujian patut diberikan kepada jenama ini dengan cubaan berani memperkenalkan Samsung Galaxy Fold yang dilihat sebagai inovasi terbesar sepanjang sedekad ini.

Sekiranya jenama-jenama telefon pintar yang sering tampil dengan inovasi ketika ini sudah lama bertapak, berbeza dengan Xiaomi yang baru sahaja ditubuhkan pada 2010.

Jenama dari China ini pada pendapat kami dilihat sebagai jenama yang tampil dengan peningkatan terbesar dengan mengekalkan strategi penawaran telefon pintar mampu milik dengan penyertaan spesifikasi yang berbaloi.

Malah, strategi ini juga turut menjadi model bisnes kepada jenama-jenama telefon pintar yang lain sekaligus memberi cabaran kepada jenama-jenama telefon pintar yang sudah lama bertapak dalam industri. Sehingga kini, Xiaomi sudah berjaya menjadi antara syarikat terhebat China dengan nilai $1.1 bilion (~RM4.5 bilion).

Huawei memulakan dekad ini dengan inovasi yang agak perlahan. Jenama ini dilihat semakin agresif membuat pemasaran serta menjadi pilihan pengguna seluruh dunia selepas berjaya bekerjasama dengan Leica dalam menawarkan kualiti kamera yang baik.

Selain itu, Huawei turut menambat hati pengguna melalui penawaran telefon kelas pertengahan dengan spesifikasi yang mampu milik membuatkan orang ramai berpuas hati untuk mendapatkan model keluaran Huawei.

Memasuki tahun 2020, Huawei berjaya menjadi antara jenama dengan keuntungan yang tertinggi selepas Apple dan Samsung.

Para pengguna dilihat mulai beralih terhadap jenama ini berbanding dua dekad sebelum ini. Meskipun menggunakan sistem operasi Android, penawaran modelnya yang tidak meluas membuatkan jenama ini sukar digunakan oleh para pengguna seluruh dunia.

Selain itu, konflik dalaman dan serta gagal menawarkan telefon pintar flagship yang menjadi pilihan pengguna antara yang membuatkan kepesatan jenama ini agak suram dalam industri telefon pintar.

Walau bagaimanapun, jenama yang sudah hampir seabad ini berjaya mengembalikan nostalgia orang ramai pada akhir tahun ini dengan pengenalan Motorola Razr 2019.

Kehadiran semula Motorola Razr ini dilihat sebagai langkah untuk Motorola bangkit semula pada tahun-tahun akan datang selepas model ini tampil dengan inovasi tampil meninggalkan sisi klasik model ini.

Pelbagai inovasi dan kepesatan jenama telefon pintar dapat dilihat sepanjang sedekad ini. Tidak dilupakan juga beberapa jenama yang tidak agresif dalam menawarkan model dengan inovasi terbaru seperti BlackBerry.

Memasuki tahun 2020 serta tahun-tahun akan datang, pastinya model-model telefon pintar bakal dilengkapi dengan teknologi kamera dan skrin yang lebih canggih beserta rangkaian internet 5G.

Bagaimana pula dengan anda? Kongsikan bersama anda memori anda bersama telefon pintar sepanjang 10 tahun terakhir ini.

Dilaporkan sebanyak enam model terbaru iPhone bakal dilancarkan pada tahun 2020. Turut dikongsikan, sindiket pekerja kilang Foxconn sahkan projek iPhone ‘klon’ bernilai RM173.4 juta.

Lebih Enam Model Terbaru iPhone Bakal Dilancarkan Pada Tahun 2020

Pekerja Kilang Foxconn Sahkan Projek Pembuatan iPhone ‘Klon’ Bernilai RM173.4 Juta